प्राजक्ता पाडगावकर – response . lokprabha @ expressindia . com पुण्यातल्या लग्नांमध्ये केले जाणारे अळूचे फतफते ही काही फक्त पुणेकरांची मक्तेदारी नाही . जगात इतरत्रही त्याच्याशी साधर्म्य असणाऱ्या भाज्या , तसंच अळूवडय़ा केल्या जातात . कोणत्याही पुणेरी , मराठमोळ्या कार्यात एखाद्या पदार्थाचा का समावेश असतो , हे मला आजवर समजले नसेल , असा पदार्थ म्हणजे अळूचे फतफते ! कोणतीतरी हिरवट गर्गट भाजी , केवळ कवळी घातलेल्या आजी - आजोबांसाठी खास बनवली जात असावी असा माझा कयास असे , मात्र त्यातले किंचित मऊ झालेले , शिजलेले शेंगदाणे , खोबऱ्याचे काप आणि चण्याची डाळ हे अगदी माझ्यासाठीच घातले गेले आहेत असा एक सुप्त भाव असे . अळूच्या वडय़ा खूप आवडतात , मात्र भाजीशी कधीच सूत जमले नाही माझे . भारत सोडला तेव्हा बाकी दुःख वगरे खूप झाले असले तरी नावडत्या भाज्यादेखील मागे राहिल्या , हा बारकासा आनंददेखील झाला होताच . म्हणजे फार प्रेमाने चाकवत , घोळू , अंबाडी , हिरवा माठ , अळू , शेवग्याचा पाला या भाज्या मी खात नसे हे आलेच ओघाने . मात्र आयुष्याची स्वतःची अशी काही खास विनोदबुद्धी असावी . म्हणजे असतेच , आणि याच नियमाने , मला अळूचे फतफते पुन्हा भेटलेच . मात्र ते भारतात नाही तर दूर प्योर्तो रिकोमध्ये ! अमेरिकेचा भाग असूनदेखील भारताचा , विशेष करून कोकणाचा फील हवा असेल तर हमखास जावे असे ठिकाण . तिथे कॅरिबियन द्वीपसमूहाचे पदार्थ मिळणारे एक खास ठिकाण होते . काहीतरी फार वेगळे आपण खाऊन बघणार आहोत , अशा समजुतीने आम्ही तिथे गेलो खरे मात्र जे समोर आले ते बघून हसावे का रडावे असे झाले . त्रिनिदादचा खास पदार्थ , एकूण कॅरिबियन देशांत अतिशय लोकप्रिय असा पदार्थ ( callaloo ) काल्लालू ! ! म्हणजे काय तर कॅरिबियन पद्धतीचे अळूचे फतफते ! ! असे भीषण विनोद फक्त आयुष्यच करू जाणे . बरे फतफते द्या , एकवेळ खाते , हा काल्लालू नको , अशातली गत . कारण यात अळूच्या पानांसोबत हिरव्या माठाची किंवा पालकाची पाने घातली जातात . त्यात भेंडी , गाजर , तांबडा भोपळा , शिमला मिरची , हिरवी मिरची , लसूण , पातीचा कांदा , साधा कांदा , सेलेरी असे अवांतर काय काय देखील घातले जाते . अर्थात हे सगळे कमी का काय म्हणून यात खास इथल्या डुकराच्या शेपटय़ा किंवा माशाचे तुकडे किंवा खेकडय़ांच्या नांग्या घातल्या जातात . सगळ्या भाज्या सर्वप्रथम नारळाच्या दुधात शिजवून घेतल्या जातात . हे गर्गट , रवीने एकजीव करून घेतले जाते , त्यात निराळ्या शिजवून घेतलेल्या शेपटय़ा किंवा नांग्या घातल्या जातात , म्हणजे झाले तयार काल्लालू ! घ्या ! म्हणजे आपल्या आज्या - पणज्या प्रेमळ म्हणून दाणे खोबऱ्यावर भागले असं म्हणायची वेळ आली . कितीही प्रसंग मजेदार असला तरी काही गोष्टींचे नवल काही केल्या शमले नाही . एक म्हणजे इथे कुठून आला हा अळू , दुसरे म्हणजे त्याची पाने वापरण्याची पद्धत . तिसरे म्हणजे अळूचा खाजरेपणा कमी करण्यासाठी आणि चिरण्यासाठी वापरलेली पद्धत . आपल्याकडे देठाच्या रंगावरून अळू खाजरा का कमी खाजरा हे सांगता येते . किंचित जांभळे , गडद देठ असेल तर अळू सहसा कमी खाजरा असतो . चिंचेतल्या आंबटपणामुळे आणि गुळाच्या गुणांमुळे अळूचे खाजरेपण आटोक्यात येते . कॅरिबियनमध्ये हा अळू थंडगार पाण्यात रात्रभर किंवा किमान काही तास चिरून , भिजवून ठेवतात . त्यानेदेखील अळूचा खाजरेपणा कमी होतो . अळवाचे पान चिरताना कायम हाताला गोडे तेल लावून घेतले जाते . पानाच्या पुढचे एक टोक नखाने खुडून , पान पालथे घालून त्याचे देठ निराळे काढले जाते . उरलेल्या पानाच्या शिरा काढून घेऊन , देठावरचे आवरणदेखील सोलून काढले जाते . त्यानंतर पानाचा पालथ्या बाजूने जिथे देठ जोडलेले असते , तो भाग चिरून निराळा केला जातो . तिथूनच पुढे चिरत अळूच्या पानाच्या लांब बारीक पट्टय़ा काढल्या जातात . इथवरची कृती अगदी हुबेहूब भारतासारखीच आहे . किंबहुना भारतातून अनेक शतकांपूर्वी भारतीय कामगार कामानिमित्त कॅरिबियनला गेले असता , तिथेच स्थायिक झाले होते . कदाचित त्यामुळे असेल , मात्र ही पद्धत सर्वत्र आढळते . कॅरिबियन बेटांपासून , उत्तर आणि दक्षिण अमेरिकेतदेखील अळू किंवा त्याच जमातीतल्या अनेक वनस्पती आढळतात . इथल्या काही भागांत त्यांना तण म्हणून हेटाळले जाते , मात्र क्युबा , प्योर्तो रिको , डॉमिनिकन रीपब्लिक , जमेका , त्रिनिदाद टोबेगो त्याचबरोबर पश्चिम आफ्रिकन देश , फिलिपिन्स इथे अळूची पाने अतिशय चवीने खाल्ली जातात . काल्लालू हा तिथला अतिशय आवडता पदार्थ आहे . यात प्रत्येक बेटांवर नानाविध गोष्टी घातल्या जातात . त्रिनिदादच्या भागांत नारळाच्या दुधात अळूची पाने आणि भाज्या शिजवल्या जातात त्यात भेंडीदेखील चिरून घातली जाते . तिथे अळूच्या पानांना ‘भाजी ( bhaji ) किंवा ‘भाज्या’ असेच संबोधतात . इतर कॅरिबियन बेटांवर अळूची पाने शिजवली जातात . त्यात प्रत्येक बेटांवर मुबलक प्रमाणात उपलब्ध मांस घातले जाते . कधी डुकराच्या शेपटय़ा , कधी रेडय़ाचे मांस , कधी सुंगट , कधी खेकडे तर कधी बकरी किंवा शेळीचे मांस . अळूच्या पानाच्या वडय़ा जसे महाराष्ट्र , गुजरात , गोवा , कर्नाटक या भागांत केल्या जातात , तशाच प्रकारे पोलेनेशियामध्ये अळूवडय़ासदृश एक पाककृती आढळते लाऊलाऊ ( laulau ) या नावाची . हवाई बेटावरील रहिवाशांची ही अतिशय आवडती पाककृती असून ती सामूहिकरित्या केली जाते . मोठय़ाला रांगेत बसून लोक आपापले नियोजित काम करतात आणि एकत्रित येऊन मोठय़ा प्रमाणावर या पदार्थाची निर्मिती करतात . काही लोक अळूची पाने स्वच्छ करतात , त्यापुढील लोक त्याचे देठ खुडून त्याचा द्रोणासारखा आकार करतात , त्यात पुढची व्यक्ती डुकराचे मांस भरते . त्यावर साल्मन किंवा तत्सम मोठय़ा आकाराच्या माशाचा तुकडा ठेवला जातो . हा सगळी मसाला भरलेली पाने व्यवस्थित दुमडून , त्याचा चौकोन तयार केला जातो . हा चौकोन केळीच्या पानात किंवा कर्दळीच्या पानात घालून त्याची पुरचुंडी केली जाते . अशा अनेक पुरचुंडय़ा एकत्रित करून केळीचे खांद फोडून एका जाळीच्या चौकोनी भांडय़ात रचले जातात . यात सगळ्या पुरचुंडय़ा घालून वरून अजून थोडे केळीचे खांद घालून त्यावर ब्रेडफ्रुट किंवा हिरवी केळी ठेवली जातात . जमिनीत एक मोठा खड्डा खणून त्यात ही भांडी एकत्रित पुरली जातात . त्यावर तापवलेल्या मोठय़ा दगडांचा थर असतो . या भांडय़ांवरून मोठी केळीची पाने , कर्दळीची पाने घालून संपूर्णपणे झाकले जाते . त्यावर ओले गोणपाट घातले जातात . त्यावरून प्लास्टिकचे मोठे कापड घातले जाते . या अशा मोठय़ा ओव्हनसदृश रचनेला ‘इमू’ म्हणून ओळखतात . हे सगळे दडपून चारएक तास शिजले की सगळे थर काढून , लोक प्रत्येकी एक एक पुरचुंडी घेऊन ती उघडून त्यातील अळूच्या पानातले मांस खातात . यासोबत भात खाल्ला जातो . छोटय़ा प्रमाणात हा पदार्थ करताना , पातेल्यावर चाळणी ठेवून या पुरचुंडय़ा शिजवून घेता येतात . अळकुडेदेखील जगभर वापरली जातात . अझोरेस , बांगलादेश , ब्राझील , चीन , तवान , पोलोनेशियामधील द्वीपसमूह , कोस्तारिका , निकारागुआ , पनामा , केनिया , युगांडा , टांझानिया , मालावी , मोझांबिक , झिम्बाब्वे , इजिप्त , युरोपमधील देश , जपान , कोरिया , टर्की , फिजी अशा जवळ जवळ सर्वच प्रदेशांत अळूची लागवड केली जाते . नायजेरियामध्ये जगातले सर्वात जास्त अळूचे उत्पादन होते . भारतातदेखील सर्वत्र अळू वापरला जातो . विशेषकरून पूर्व प्रांतात , आसाम , मिझोराम , मणिपूर , सिक्कीम इथे अळूची भाजी डुकराचे मांस घालूनदेखील केली जाते . बंगाल , हिमाचल प्रदेश , ओडिशा , बिहार , उत्तराखंड , केरळ , आंध्रप्रदेश , तेलंगाणा , तामिळनाडू , गोवा अशी जवळ जवळ भारतभर अळूच्या रोपाचे विविध भाग वापरले जातात . या भाजीला जगभर एवढी मान्यता मिळाली कारण ही अतिशय पौष्टिक आहे , यात अनेक जीवनसत्वे , धातू , प्रथिने आढळतात . पुन्हा जर कधी अळूचे फतफते पानात दिसले तर जगातले इतर अनेक लोक हे चवीने खातात याची आठवण नक्की ठेवा !


युनूस खानने कसोटीत 10 हजार धावा पूर्ण करणाऱ्या दिग्गज फलंदाजांच्या पंक्तीत स्थान मिळवले . वेस्ट इंडीजविरुद्धच्या कसोटीत अर्धशतक करीत त्याने हा पराक्रम केला . युनूसने सहावा वेगवान फलंदाज म्हणून 10 हजार धावांचा टप्पा गाठलेल्या 13 जणांत स्थान मिळवले . त्याने 208 डावांत ही कामगिरी केली . युनूसच्या या कामगिरीची नोंद केवळ काही तुरळक प्रेक्षकांसमोर झाली . दीड वर्षापासून पाकतर्फे सर्वाधिक कसोटी धावा करणाऱ्या युनूसने 14 कसोटी सामन्यांत 47 ची सरासरी राखली आहे . ही पाक फलंदाजांची सर्वोत्तम धावसंख्या आहे . त्याने आपल्या या कामगिरीचे श्रेय कुटुंबाबरोबरच बॉब वूल्मर यांना दिले . माझ्या निवृत्तीने पाक संघाच्या कामगिरीवर काही परिणाम होईल , असे मला वाटत नाही . 2003 मध्ये मी संघात आलो , त्या वेळी अनेक दिग्गज निवृत्त झाले होते . तरीही संघाची कामगिरी होत राहिली , असे सांगतानाच त्याने 10 - 15 मिनिटे नियमितपणे व्यायाम केला तरी तंदुरुस्ती राखता येते , असेही सांगितले . दृष्टिक्षेपात - पाकिस्तान जिंकलेल्या कसोटीतील सरासरी 77.30 . - अर्धशतकाचे शतकात रूपांतर करण्याची सरासरी 52 टक्के . 10 हजार धावा केलेल्यांत सर्वोत्तम . - चौथ्या डावात पाच शतके , तसेच सर्वोत्तम सरासरी 53.85 . - दहा हजार धावा पूर्ण केलेला सर्वांत बुजुर्ग खेळाडू वय 39 वर्षे 145 दिवस . यापूर्वी शिवनारायण चंदरपॉल ( 37 वर्षे 254 दिवस ) . - सुनील गावसकर , ऍलन बोर्डर , स्टीव वॉ यांनीही हा टप्पा 37 वा वाढदिवस साजरा केल्यानंतरच गाठला . - युनूसची 34 शतके , 10 हजार धावांचा टप्पा गाठताना असलेल्या शतकात सर्वाधिक शतके रिकी पॉंटिंगची ( 35 ) . - युनूसची 32 अर्धशतके . शतकांपेक्षा अर्धशतके कमी असलेला 10 हजार क्लबमधील एकमेव फलंदाज . - 2005 ते 2015 दरम्यान युनूसची सरासरी 60.41 . किमान दोन हजार धावा केलेल्या फलंदाजांत संगकारापाठोपाठ ( 61.22 ) . याच कालावधीत युनूसची 25 शतके व 20 अर्धशतके . - पदार्पणानंतर 10 हजार धावा पूर्ण करण्यास युनूसला 17 वर्षे 54 दिवस लागले . चंदरपॉलला सर्वाधिक 18 वर्षे 37 दिवस . - दहा हजार धावांत त्रिशतक असलेला तिसराच फलंदाज . यापूर्वी लारा व जयवर्धने . - युनूसची एकंदर 11 देशांत शतके . सर्वाधिक देशांत शतके करणारा फलंदाज . - युनूसने भारताविरुद्ध 17 डावांत 88.06 च्या सरासरीने 1321 धावा केल्या आहेत ; त्यात पाच शतके व चार अर्धशतके . - युनूसचे कसोटीत 70 षटकार . लारास ( 69 ) मागे टाकले . 10 हजार कसोटी धावा असतानाच्या क्रमवारीत आघाडीवर . विंडीजविरुद्धच्या या मालिकेतील उर्वरित सर्व डावांत मी शतक केले . तरी या मालिकेनंतर मी निवृत्त होणार आहे . मी विचारपूर्वकच हा निर्णय घेतला आहे . यात कोणताही बदल होणार नाही . माझ्या विश्वासार्हतेबाबत कोणीही शंका घेऊ नये . - युनूस खान


मुंबईकर पृथ्वी शॉ आणि मयांक अग्रवाल यांनी केलेल्या धडाकेबाज शतकी खेळीच्या आधारावर भारत अ संघाने , लेस्टरशायर संघाविरुद्ध ४५८ धावांची मजल मारली आहे . अ श्रेणीच्या क्रिकेट इतिहासातील ही सर्वात मोठी धावसंख्या ठरली आहे . पृथ्वी शॉने आक्रमक खेळी करताना ९० चेंडुंमध्ये १३२ धावा काढल्या . तर मयांक अग्रवालने प्रतिस्पर्धी गोलंदाजांवर हल्लाबोल करत १०६ चेंडूंमध्ये १५१ धावांची खेळी केली . या दोन्ही फलंदाजांनी सलामीला भारतासाठी २२१ धावांची अभेद्य भागीदारी रचली . यानंतर शुभमन गिलने फटकेबाजी करुन केलेल्या ८६ धावांमुळे भारताने ४ गड्यांच्या मोबदल्यात ४५८ धावांपर्यंत मजल मारली . नाणेफेकीदरम्यान भारत अ संघाचा कर्णधार श्रेयस अय्यरने नाणेफेक जिंकून प्रथम फलंदाजी करण्याचा निर्णय घेतला . त्याचा हा निर्णय भारताच्या सलामीवीरांनी सार्थ ठरवला . मयांक अग्रवाल दुखापतीमुळे माघारी परतल्यानंतर शुभमन गिलने संघाची कमान आपल्या हाती घेतली . शुभमन गिलने आदील अलीच्या गोलंदाजीवर ४ उत्तुंग षटकार खेचले . मधल्या फळीत दिपक हुडानेही २५ चेंडूत ३८ धावांची खेळी केली .


यजमान म्हणून फिफा कुमार ( १७ वर्षांखालील ) विश्वचषक फुटबॉल स्पर्धेत खेळण्याची संधी भारतीय संघाला मिळाली , परंतु जागतिक दर्जाच्या पहिल्याच स्पर्धेत भारतासमोर साखळी फेरीतच कडवे आव्हान आहे . अनेक विश्वचषक स्पर्धा खेळण्याचा अनुभव गाठीशी असलेल्या अमेरिका ( १५ ) , घाना ( ५ ) आणि कोलंबिया ( ८ ) यांच्यासारख्या मातबर संघांशी भारताला दोन हात करावे लागणार आहेत . त्यात घानाने दोन वेळा हा चषक उंचावला आहे . या गटात त्यांनाच प्रमुख दावेदार मानले जात आहे . त्यादृष्टीने भारतीय खेळाडूंनी तीन महिन्यांत अधिक मेहनत घेऊन सराव केला आहे . मणिपूरचा मध्यरक्षक अमरजीत सिंग कियामकडे भारतीय संघाचे नेतृत्व सोपवण्यात आले आहे आणि संपूर्ण संघाला तो कशा प्रकारे घेऊन जाईल याकडे नजरा खिळल्या आहेत . अनिकेत जाधवकडून मोठय़ा अपेक्षा आहेत . गट अ कात टाकलेले नेहरू स्टेडियम देशात प्रथमच आंतरराष्ट्रीय फुटबॉल महासंघाची स्पर्धा होत असल्यामुळे त्या स्पर्धेला साजेसे स्टेडियम पाहिजे म्हणून नवी दिल्ली येथील जवाहरलाल नेहरू स्टेडियमचा चेहरामोहरा बदलण्यात आला आहे . भारताचे सर्व साखळी सामने या स्टेडियमवर आयोजित होणार असल्यामुळेही त्याचे महत्त्व वाढले आहे . या नेहरू स्टेडियमवर १९८२ मध्ये आशियाई क्रीडा स्पर्धा आयोजित करण्यात आली होती . १९८९ मध्ये तिथे आशियाई मैदानी स्पर्धा घेण्यात आली होती . त्यानंतर २०१० मध्ये राष्ट्रकुल क्रीडा स्पर्धा आयोजित करण्यात आली होती . त्याकरिता या स्टेडियमचे नूतनीकरण करण्यात आले होते . त्या वेळी घाईघाईने या स्टेडियमचे बांधकाम करण्यात आल्यामुळे काही प्रमाणात खेळाडू , संघटक व प्रेक्षकांना काही किरकोळ समस्यांना तोंड द्यावे लागले होते . त्याची पुनरावृत्ती यंदा घडणार नाही याची काळजी घेण्यात आली आहे . २०१४ पासून दिल्ली डायनामोज फुटबॉल क्लबचे हे घरचे मैदान झाले आहे . अतिमहत्त्वाच्या व्यक्तींसाठी वातानुकूलित कक्ष व आरामव्यवस्था , इलेक्ट्रॉनिक गुणफलक , पत्रकार परिषदांकरिता विशेष कक्ष , समालोचन व थेट प्रक्षेपणाकरिता विशेष खोल्या , खेळाडूंसाठी आधुनिक सुविधांयुक्त व्यायामशाळा , प्रक्षेपणाच्या कॅमेऱ्यांसाठी व्यासपीठे आदी अनेक सुविधा तेथे निर्माण करण्यात आल्या आहेत . या स्टेडियमचे आच्छादनही लंडन येथील ऑलिम्पिक स्टेडियमसारखे असल्यामुळे प्रेक्षकांना निधरेकपणे विविध स्पर्धाचा आनंद घेता येईल . संकलन : स्वदेश घाणेकर


ऑस्ट्रेलियाविरुद्धच्या पहिल्या कसोटी सामन्यात भारताने पहिल्या दिवसअखेर चेतेश्वर पुजाराच्या शतकाच्या जोरावर ९ बाद २५० धावांपर्यंत मजल मारली . एकीकडे फलंदाज एकामागोमाग एक बाद होत असताना पुजाराने एक बाजू लावून धरली आणि १२३ धावांची खेळी केली . या बरोबरच त्याने आपल्या कसोटी कारकिर्दीतील ५ हजार धावांचा टप्पादेखील पूर्ण केला . १२३ धावांवर पुजारा धावबाद झाल्यानंतर पहिल्या दिवसाचा खेळ संपवण्यात आला . आजच्या या खेळीमध्ये पाच हजार धावा पूर्ण करताना पुजाराने भारतीय संघाचा माजी क्रिकेटपटू राहुल द्रविड याच्या विक्रमाशी बरोबरी साधली . कसोटी संघामध्ये सहभागी झाल्यापासूनच खेळाच्या संयमी शैलीमुळे पुजाराची तुलना द्रविडशी केली जाते . अनेकदा पुजाराच्या खेळामधून द्रविड डोकावत असल्याचे चाहतेही सोशल मीडियावर म्हणतात , मात्र या समानतेबरोबरच या दोघांच्या कारकिर्दीमध्येही एक आगळेवेगळा योगायोग जुळून आला आहे . पहिल्या दिवसाच्या खेळात आपल्या कारकिर्दीमधील १०८ व्या डाव्यात ५ हजार धावांचा टप्पा पुजाराने पूर्ण केला . विशेष म्हणजे द्रविडलाही हा टप्पा पार करण्यासाठी १०८ डाव खेळावे लागले होते . इतकेच नाही तर या दोघांनी आपल्या कसोटी क्रिकेटमधील वैयक्तिक कारकिर्दीमधील ३ हजार आणि ४ हजार धावांचा टप्पाही सारख्याच डावांमध्ये पूर्ण केला . दोघांनीही तीन हजार धावांचा टप्पा ६७ व्या डावात तर चार हजारांचा टप्पा ८४ व्या डावात गाठला . सोशल मिडियावरही या आगळ्यावेगळ्या योगायोगाची चांगलीच चर्चा रंगली आहे . आजच्या खेळीनंतर सोशल मीडियावर चाहत्यांनी पुजाराचं कौतुक केलं असून त्याची तुलना राहुल द्रविडशी केली आहे . पुजाराची कारकीर्दही द्रविडसारखीच असू दे पुजाराच पुढचा द्रविड पुजारा अशीच फंदाजी करत राहिल्यास दरम्यान आजच्या पहिल्याच कसोटीमध्ये भारताने नाणेफेक जिंकून प्रथम फलंदाजीचा निर्णय घेतला . पण या निर्णय भारतीय फलंदाजांनी आपल्या अवसानघातकी खेळीने चुकीचा ठरवला . मिचेल स्टार्क , जोश हेजलवूड आणि पॅट कमिन्स या जलदगती त्रिकुटाने भारतीय फलंदाजाच्या उणीवांचा फायदा घेत ऑफ स्टम्पच्या बाहेर मारा केला आणि भारतीय फलंदाजांना जाळ्यात अडकवले . सलामीवीर लोकेश राहुल अशाच पद्धतीने जोश हेजलवूडच्या गोलंदाजीवर स्लिपमध्ये झेल देऊन माघारी परतला . यानंतर मिचेल स्टार्कने मुरली विजयचा अडसर दूर करत भारताला दुसरा धक्का दिला . यानंतर मैदानावर आलेला विराट कोहली भारताचा डाव सावरेल , अशी आशा वाटत असतानाच पॅट कमिन्सच्या गोलंदाजीवर गलीमध्ये उभ्या असलेल्या उस्मान ख्वाजाने विराटचा झेल टिपला . त्यामुळे पहिल्या ड्रिंक्स ब्रेकपर्यंत भारताची अवस्था ३ गड्यांच्या मोबदल्यात २५ धावा अशी झाली होती . त्यानंतर मैदानात आलेल्या रोहित शर्माने चेतेश्वर पुजाराच्या साथीने फटकेबाजी करत भारताला अर्धशतकी मजल मारून दिली . उपहाराच्या सत्रापर्यंत भारताची अवस्था ४ बाद ५६ धावा अशी झाली होती . दुसऱ्या सत्रात चांगली फलंदाजी करणारे रोहित शर्मा आणि ऋषभ पंत दोघेही बाद झाले . चांगली सुरुवात मिळूनदेखील दोघांना त्या खेळीचे मोठ्या खेळीत रूपांतर करता आले नाही . रोहित शर्मा फटकेबाजी करण्याच्या प्रयत्नात ३७ धावांवर बाद झाला . नंतर ऋषभ पंतने झटपट धावा करण्याचा प्रयत्न केला . पण तोदेखील एका बचावात्मक फटक्यावर झेलबाद झाला . फिरकीपटू लायनने त्याला २५ धावांवर तंबूत धाडले . पुजाराने अश्विनला हाताशी घेत डाव सावरण्याचा प्रयत्न केला . पण अश्विनदेखील २५ धावांवर माघारी परतला . इशांत शर्माला ४ धावांवर स्टार्कने त्रिफळाचीत केले . त्यानंतर पुजाराने शतक केल्यावर फटकेबाजी केली , पण धावा चोरण्याचा प्रयत्नात तो धावबाद झाला आणि दिवसाचा खेळ थांबवण्यात आला .


क्रिकेट हाच धर्म असलेल्या आपल्या देशात आता बॅडमिंटनसारखा खेळही चांगला रुजू लागला आहे तो पुल्लेला गोपीचंद यांच्यासारख्यांच्या प्रयत्नांमुळे आणि सायना नेहवाल , पी . व्ही . सिंधु , किदम्बी श्रीकांत यांच्यासारख्या खेळाडूंमुळे . भारतीय बॅडमिंटन क्षेत्राचे अध्र्वयू म्हणून ख्याती मिळविलेले प्रकाश पदुकोण व पुल्लेला गोपीचंद यांनी ऑल इंग्लंड स्पर्धेसारखी प्रतिष्ठेची स्पर्धा जिंकूनही त्यांना या खेळाचे अपेक्षेइतके युग निर्माण करता आले नाही . ते कार्य सायना नेहवाल , पी . व्ही . सिंधू , किदम्बी श्रीकांत यांच्यासारख्या उदयोन्मुख खेळाडूंनी केले आहे . गेल्या सातआठ वर्षांमध्ये हा खेळ भारतात बहरत चालला आहे . या खेळातही करिअर करता येते हे या खेळाडूंनी दाखवून दिले आहे . बॅडमिंटन या खेळाचे जन्मस्थान पुणे आहे हे सांगितल्यावर अनेकांचा त्यावर विश्वासही बसणार नाही . ब्रिटीशांच्या राजवटीत पुणे शहरात या खेळाचा जन्म झाला . असे असूनही या खेळाकडे अपेक्षेइतके लक्ष दिले गेले नाही . कदाचित क्रिकेटच्या अफाट लोकप्रियतेमुळे तुलनेने खर्चीक असलेल्या या खेळाचा अपेक्षेइतका विकास होऊ शकला नाही . क्रिकेटमध्ये अनेक वेळा सपाटून मार खाऊनही असंख्य चाहते व प्रायोजक या क्रिकेटपटूंच्या मागे धावत असतात . आंतरराष्ट्रीय स्तरावर चमक दाखविण्याची क्षमता आपल्या खेळाडूंमध्ये आहे हे पदुकोण व गोपीचंद या दोन्ही खेळाडूंना जाणवले . त्यामुळेच अनेक स्तरावर संघर्ष करीत या खेळाडूंनी स्वतः सुखाची नोकरी सोडून प्रशिक्षण अकादमी सुरू केली . पदुकोण यांना विमलकुमार याच्यासारख्या अव्वल दर्जाच्या खेळाडूचीही साथ मिळाली . क्रिकेटच्या लोकप्रियतेमुळे झाकोळलेल्या क्रीडा क्षेत्रात आपल्या खेळाडूंना आंतरराष्ट्रीय स्तरावर यश मिळविण्यासाठी प्रत्येक स्तरावर झगडावे लागणार आहे हे पदुकोण व गोपीचंद या दोन्ही खेळाडूंना माहीत होते . त्यामुळेच परदेशी प्रशिक्षक , फिजिओ , ट्रेनर , मसाजिस्ट आदी जागतिक स्तरावरील सर्व सुविधा आपल्या खेळाडूंना मिळतील याची काळजी त्यांनी घेतली . प्रणोय , अजय जयराम , आर . एम . व्ही . गुरुसाईप्रणीत , पारुपल्ली कश्यप , किदम्बी श्रीकांत यांच्यासारख्या खेळाडूंनी जागतिक स्तरावर आपल्या देशाची प्रतिमा उंचावली आहे . गोपीचंद यांच्या मार्गदर्शनाखाली सतत अहोरात्र मेहनत घेत सायना नेहवालने जागतिक स्तरावर उत्तुंग झेप घेतल्यानंतर भारतामध्ये बॅडमिंटन युग निर्माण होण्यास मदत झाली . या खेळात करिअर करण्यासाठी तिने व तिच्या पालकांनी केलेला अफाट संघर्ष पाहून बॅडमिंटनविषयी लोकांमध्ये सकारात्मक वातावरण निर्माण झाले . खेळात त्यातही बॅडमिंटन हे उपजीविकेचे साधन होऊ शकते असा विश्वास निर्माण झाला . लहान बहिणीसारखी तिची काळजी घेत गोपीचंद यांनी सायनाला घडविले . सायना हिने ऑलिम्पिक कांस्यपदक जिंकण्यापूर्वीच तिने जागतिक स्तरावरील अन्य अव्वल दर्जाच्या स्पर्धामध्ये मिळविलेल्या सातत्यपूर्ण उत्तुंग यशामुळे देशात बॅडमिंटन युग निर्माण होण्यासाठी सकारात्मक व अनुकूल वातावरण निर्माण झाले . तिच्याकडे प्रायोजकांची रांग लागली . त्यानंतर पारुपल्ली कश्यप , अजय जयराम , पी . व्ही . सिंधू , किदम्बी श्रीकांत , ज्वाला गट्टा , अश्विनी पोनप्पा यांच्यासह अनेक खेळाडूंनी भारतास बॅडमिंटनमध्ये गौरवास्पद स्थान मिळवून दिले असले तरी गेल्या साताठ वर्षांमध्ये या खेळासाठी प्रायोजकही मोठय़ा प्रमाणात मिळू लागले आहेत . भारतात आंतरराष्ट्रीय स्तरावर व राष्ट्रीय स्तरावर होणाऱ्या स्पर्धाच्या संख्येतही वाढ झाली आहे . क्रिकेटपटूंसारखे वलय बॅडमिंटनपटूंना मिळू लागले आहे . सिंधू हिने ऑलिम्पिक रौप्यपदक मिळविल्यानंतर तिच्यावर पारितोषिके व पुरस्कारांचा वर्षांव झाला . सायना , सिंधू , कश्यप , श्रीकांत यांनी बॅडमिंटन ही काही चीनची मक्तेदारी नाही हे दाखवून दिले आहे . पूर्वी भारतीय खेळाडू कोणाच्या खिसगणतीत नव्हते आता मात्र चीन , इंडोनेशिया , मलेशिया आदी देशांच्या खेळाडूंनी भारतीय खेळाडूंचा धसका घेतला आहे . आपले खेळाडू आंतरराष्ट्रीय स्तरावरील अनेक स्पर्धामध्ये सनसनाटी विजय नोंदवीत असले तरीही ऑलिम्पिकसारख्या प्रतिष्ठेच्या स्पर्धेत ते विनाकारण मानसिक दडपण घेतात . श्रीकांत याच्याबाबतही असेच घडले आहे . खुद्द त्यानेच याबाबत कबुली दिली होती . रिओ येथे गतवर्षी झालेल्या स्पर्धेत त्याला पदक मिळविण्यात अपयश आले . ऑलिम्पिकचे वातावरण खूप वेगळे असते . चीन , मलेशिया , इंडोनेशिया आदी देशांचे खेळाडू तेथील लढती खूप गांभीर्याने घेताना मनोधैर्य उंच राहील याची काळजी घेत असतात . हा अपवाद वगळता श्रीकांत याने अन्य स्पर्धामध्ये सकारात्मक वृत्ती व भक्कम आत्मविश्वास ठेवीत सर्वोच्च यश मिळविले आहे . संयमी वृत्ती हा त्याचा स्थायीभाव आहे . त्यामुळे प्रतिस्पर्धी खेळाडूला पाठीराख्यांकडून सतत प्रोत्साहन मिळत असले तरी त्यांच्याकडे दुर्लक्ष करीत फक्त आपल्या खेळावर लक्ष केंद्रित करण्याची वृत्ती श्रीकांत याच्याकडे आहे . यंदाच्या मोसमात त्याला सिंगापूर ओपन स्पर्धेत उपविजेतेपदावर समाधान मानावे लागले होते . आपण तेथे विजेतेपद मिळवू शकलो नाही याची खंत मनात ठेवीत त्याने या सामन्याचा बारकाईने अभ्यास केला . आपल्या खेळातील चुका कशा कमी होतील याचाच त्याने विचार केला . त्या आत्मपरीक्षणाचा फायदा त्याला इंडोनेशियन सुपरसीरिज व त्यापाठोपाठ ऑस्ट्रेलियन सुपरसीरिजमध्ये विजेता होण्यासाठी झाला . आगामी जागतिक स्पर्धेपूर्वी हे विजेतेपद त्याच्यासाठी खूप प्रेरणादायक आहे . आपण जागतिक स्तरावर जिंकू शकतो असा आत्मविश्वास त्याच्यामध्ये निर्माण झाला आहे . जागतिक स्पर्धेतही त्याने विजेतेपद मिळवावे व ऐतिहासिक कामगिरी करावी अशीच त्याच्या चाहत्यांची अपेक्षा आहे . प्रणोय यानेही यंदाच्या मोसमात आंतरराष्ट्रीय स्तरावरील स्पर्धामध्ये लक्षवेधक कामगिरी केली आहे . जागतिक स्तरावर चीनच्या खेळाडूंचे वलय होते तसे वलय आता भारतीय खेळाडूंना प्राप्त झाले आहे . सायना व सिंधू यांना महिलांमध्ये जागतिक स्तरावर वलय प्राप्त झाले आहे . पुरुषांमध्येही श्रीकांत , कश्यप , प्रणोय आदी खेळाडूंची जगातील अव्वल दर्जाच्या खेळाडूंमध्ये होऊ लागली आहे . श्रीकांत , प्रणोय , कश्यप आदी खेळाडू जागतिक स्तरावर केवळ स्वतःचा नव्हे तर आपल्या प्रशिक्षकाचाही नावलौकिक उंचावत असतात . त्याचप्रमाणे पंच , तांत्रिक अधिकारी , प्रशिक्षक आदी विविध पर्याय बॅडमिंटनमधील करिअरसाठी निर्माण झाले आहेत . मात्र आपल्याकडे एकमेकांचे पाय खेचण्याची वृत्ती नेहमीच दिसून येत असते . खेळाडू व प्रशिक्षक यांना मिळणारे यश व आर्थिक लाभ हे काही संघटकांच्या डोळ्यात खूपसत असते . ही मंडळी या प्रशिक्षकांविरुद्ध कलुषित वातावरण निर्माण करण्यात पटाईत असतात . जे क्रिकेटमध्ये अनिल कुंबळे यांच्याबाबत घडत आहे , तसेच काहीसे वातावरण गोपीचंद यांच्या विरोधात निर्माण होऊ लागले आहे . एखाद्या खेळात भारतीय खेळाडूंनी केलेल्या सर्वोच्च कामगिरीमुळे जर प्रायोजकांची या खेळासाठी रीघ लागत असेल तर त्याद्वारे आपली पोतडी कशी भरता येईल याचाच विचार संघटकांकडून केला जातो . तिकडे खेळाचे किंवा खेळाडूंचे काहीही होवो , आपला उद्देश कसा सफल होईल हेच ही मंडळी पाहात असतात . खेळाडू व प्रशिक्षक आहेत म्हणून आपण आहोत हे संघटकांनी ओळखून त्यानुसार प्रशिक्षकांच्या कामात ढवळाढवळ होणार नाही याची काळजी घेतली पाहिजे . बॅडमिंटन हा खेळ बहरत चालला आहे . त्याचा अधिकाधिक विकास तळागाळापर्यंत कसा होईल याचा विचार संघटकांनी केला पाहिजे . तरच सायना व सिंधू यांच्यापासून स्फूर्ती घेत ऑलिम्पिक पदक मिळविणाऱ्यांची परंपरा आपल्या देशात निर्माण होईल . मिलिंद ढमढेरे – response . lokprabha @ expressindia . com सौजन्य – लोकप्रभा


‘बिग बजेट’ मुव्ही म्हटल्यावर अनेकजण एकाच चित्रपटाचं नाव उच्चारतात , तो चित्रपट म्हणजे ‘बाहुबली’ . शोबू यार्लागड्डा , एस . एस . राजामौली , साबु सिरियल यासारख्या पट्टीच्या दिग्दर्शक - निर्मात्यांनी अभिनेते - अभिनेत्रींची फौज एकत्र करत देशातील आतापर्यंतच्या सर्वात महागड्या चित्रपटाचं सादरीकरण केलं . प्रभास , राणा डग्गुबती , सत्यराज , अनुष्का शेट्टी , तमन्ना भाटिया , रम्या कृष्णन या कलाकारांच्या साथीने राजामौलींनी एक भव्यदिव्य कथानक त्याच ताकदीनं प्रेक्षकांपर्यंत पोहोचवलं . २८ एप्रिलला प्रदर्शित झालेल्या या चित्रपटाने आतापर्यंत चांगलीच कमाई केली आहे . अवघ्या सहा दिवसांमध्ये या चित्रपटाने जगभरात ६०० कोटी रुपयांपेक्षा जास्त कमाई केली . ‘बाहुबली २’ या चित्रपटाच्या भव्यतेप्रमाणेच त्याच्या कमाईचे आकडेही वाढतच जात आहेत . याच धर्तीवर बाहुबलीतील मुख्य कलाकारांचं मानधन किती असेल हाच प्रश्न अनेकांच्या मनात घर करतोय . काही संकेतस्थळांनी प्रसिद्ध केलेल्या माहितीनुसार या कलाकारांच्या मानधनाचा आकडा वाचून तुम्हालाही धक्काच बसेल . बाहुबली - प्रभास अथक प्रयत्नांनी बाहुबलीचं पात्र प्रभावीपणे प्रेक्षकांपर्यंत पोहोचवणाऱ्या प्रभासला २५ कोटी रुपयांचं मानधन देण्यात आलं आहे . भल्लालदेव - राणा डग्गुबती या चित्रपटात नकारात्मक भूमिका साकारणारा भल्लालदेव म्हणजेच राणा डग्गुबतीला १५ कोटी रुपये इतकं मानधन देण्यात आलं आहे . मुख्य म्हणजे राजामौलींच्या ‘बाहुबली २’ या चित्रपटामध्ये राणाच्या भूमिकेनेही प्रेक्षकांच्या मनावर चांगलीच छाप पाडली . देवसेना - अनुष्का शेट्टी ‘बाहुबली’ चित्रपटाच्या पहिल्या भागामध्ये डीग्लॅम लूकमध्ये दिसलेली अभिनेत्री अनुष्का शेट्टी ‘बाहुबली २’ मध्ये एका राजकन्येच्या भूमिकेत दिसते आहे . या चित्रपटासाठी तिला ५ कोटी रुपयांचं मानधन देण्यात आलं आहे . कटप्पा - सत्यराज ‘बाहुबली’ या चित्रपटातील कोणा एका पात्रावर प्रेक्षकांच्या नजरा खिळल्या असतील तर तो म्हणजे कटप्पा . कटप्पाने बाहुबलीला का मारलं… ? किंबहुना या एका प्रश्नामुळेच बाहुबलीबद्दल इतकी उत्सुकता पाहायला मिळाली होती . अशा या कटप्पा म्हणजेच अभिनेता सत्यराजला मानधनाच्या स्वरुपात २ कोटी रुपये मिळाले आहेत . सत्यराजला मिळालेलं हे मानधन पाहता ते अगदी कमी असल्याची प्रतिक्रिया काही चाहत्यांनी व्यक्त केली आहे . अवंतिका - तमन्ना भाटिया चौकटीबाहेरील भूमिकेत झळकणाऱ्या अभिनेत्री तमन्ना भाटियाला या चित्रपटासाठी ५ कोटींचं मानधन देण्यात आलं आहे . शिवगामी देवी - रम्या कृष्णन राजमाता शिवगामी देवीची भूमिका साकारणाऱ्या अभिनेत्री रम्या कृष्णनला या भूमिकेसाठी २ . ५ कोटी इतकं मानधन देण्यात आलं आहे . विविध हिंदी आणि इंग्रजी वेबसाईट्सवर या मानधनाचे वृत्त देण्यात आले आहे . यासंदर्भात निर्मात्यांकडून अधिकृत माहिती मिळालेली नाही .


जोहान्सबर्ग : भारताविरुद्धच्या एकदिवसीय आणि ट्वेंटी - 20 मालिकेमध्ये गुणवत्ता दाखवून दिलेला नवोदित यष्टिरक्षक हेन्रिक क्लासेनला ऑस्ट्रेलियाविरुद्धच्या कसोटी मालिकेसाठी दक्षिण आफ्रिकेच्या संघात स्थान मिळाले आहे . त्याच्यासह वियान मल्डर या अष्टपैलूलाही संघात संधी देण्यात आली आहे . अष्टपैलू ख्रिस मॉरिस आणि अँडिल फेहलुकवायो , वेगवान गोलंदाज ड्युने ऑलिव्हर या तिघांना ऑस्ट्रेलियाविरुद्धच्या मालिकेसाठी संघात स्थान मिळालेले नाही . भारताविरुद्धच्या कसोटी मालिकेमध्ये या तिघांचाही समावेश होता . दुखापतीमुळे भारताविरुद्धच्या एकदिवसीय आणि ट्वेंटी - 20 मालिकेस मुकलेले फाफ डू प्लेसिस , क्विंटन डिकॉक , एबी डिव्हिलियर्स आणि टेम्बा बावुमा हे सर्व महत्त्वाचे खेळाडू ऑस्ट्रेलियाविरुद्ध खेळणार आहेत . अनुभवी वेगवान गोलंदाज डेल स्टेनला मात्र संधी मिळालेली नाही . गेल्या वर्षी न्यूझीलंडच्या दौऱ्यावर गेलेल्या संघात क्लासेनचा समावेश होता ; पण एकाही सामन्यात त्याला संधी मिळाली नव्हती . दक्षिण आफ्रिकेतील प्रथम श्रेणी क्रिकेटमध्ये क्लासेनने 48.66 च्या सरासरीने 292 धावा फटकाविल्या होत्या . तसेच , भारताविरुद्धच्या एका एकदिवसीय आणि एका ट्वेंटी - 20 सामन्यात दक्षिण आफ्रिकेला विजय मिळवून देण्यात क्लासेनचा महत्त्वाचा वाटा होता . दक्षिण आफ्रिकेचा संघ फाफ डू प्लेसिस ( कर्णधार ) , हाशिम आमला , टेम्बा बावुमा , क्विंटन डिकॉक ( यष्टिरक्षक ) , थेउनिस डी ब्रुन , एबी डिव्हिलियर्स , डीन एल्गर , हेन्रिक क्लासेन , केशव महाराज , एडन मार्कराम , मॉर्ने मॉर्केल , वियान मल्डर , लुंगी एन्गिडी , व्हरनॉन फिलॅंडर , कागिसो रबाडा .


नवी दिल्ली ( वृत्तसंस्था ) - आशिया करंडक क्रिकेट स्पर्धेसाठी फलंदाजांना दर्जेदार सराव मिळावा म्हणून " बीसीसीआय ' ने " अ ' संघातील पाच गोलंदाजांना धाडले आहे . मध्य प्रदेशचा आवेश खान , कर्नाटकचा एम . प्रसिध कृष्णा , पंजाबचा सिद्धार्थ कौल असे तीन वेगवान गोलंदाज , डावखुरा फिरकी गोलंदाज शाहबाझ नदीम , लेगस्पिनर मयांक मार्कंडे पुढील तीन दिवस नेटमध्ये मारा करतील . आयर्लंड - इंग्लंड दौऱ्यातील झटपट सामन्यांसाठी कौल याच कारणासाठी संघाबरोबर होता . आवेशचा अपवाद सोडल्यास इतर चौघे चौरंगी स्पर्धेत " अ ' व " ब ' संघाकडून खेळले . यात ऑस्ट्रेलिया , दक्षिण आफ्रिकेचाही सहभाग होता . 19 तारखेपासून सुरू होणाऱ्या विजय हजारे करंडक स्पर्धेपर्यंत पाचही जण मायदेशी परततील . एका वरिष्ठ पदाधिकाऱ्याने सांगितले , " स्पर्धेतील सामने लागोपाठ सामने होणार आहेत . त्यामुळे भुवनेश्वर कुमार आणि जसप्रीत बुमरा यांनी नेटमध्ये पूर्ण ताकदीनिशी मारा करण्याची अपेक्षा बाळगता येणार नाही . स्थानिक गोलंदाजांमुळे दर्जेदार सराव मिळू शकत नाही . ही वरिष्ठ संघासाठी समस्या ठरते . त्यामुळे हे धोरण आखण्यात आले , जे संघाप्रमाणेच नवोदितांनाही उपयुक्त ठरेल . त्यामुळे प्रशिक्षकही प्रतिभावान खेळाडूंवर लक्ष ठेवू शकतात . ' यापूर्वी दक्षिण आफ्रिका दौऱ्यातही आवेश , बसील थम्पी यांना पाठविण्यात आले होते . डावखुरा " थ्रोडाऊन स्पेशालिस्ट ' आशिया करंडक स्पर्धेत पाकिस्तान मुख्य प्रतिस्पर्धी असेल . डावखुरा वेगवान गोलंदाज महंमद आमीर याचा समर्थपणे सामना करवा यावा म्हणून श्रीलंकेच्या नुवान सेनेवीरत्ने या डावखुऱ्या " थ्रोडाऊन स्पेशालिस्ट ' ला पाचारण केले आहे .


अभ्यासकांचा निष्कर्ष ; आठवडय़ातून एकदा अशी चर्चा गरजेची कंपनीतील बैठक म्हटली की डोळ्यांपुढे एक नेहमीचे टेबलावर बसून चर्चेचे चित्र येते . मात्र या नेहमीच्या पद्धतीपेक्षा आठवडय़ातून एकदा चालत चर्चा ( मीटिंग ) घेणे कार्यालयीन कर्मचाऱ्यांच्या आरोग्यासाठी चांगले असल्याचे एका अभ्यासात स्पष्ट झाले आहे . कार्यालयात बहुतांश बैठे काम असते . त्यामुळे आरोग्याचे प्रश्न निर्माण होतात . अशा वेळी ही पद्धत उपयुक्त आहे . त्यामुळे चालत चर्चा करण्याबाबत अभ्यास करण्यात आला . त्याचे निष्कर्ष उत्साहवर्धक असल्याचे मियामी विद्यापीठातील प्रा . अल्बटरे जे कॅबन मार्टीनेझ यांनी स्पष्ट केले . अशा चालत होणाऱ्या चर्चाना अधिकाधिक प्रोत्साहन द्यायला हवे , त्यातून कर्मचाऱ्यांचे आरोग्य चांगले राहील , असे त्यांनी स्पष्ट केले . अशा चर्चामध्ये सहभागी झालेल्या व्यक्तींचा तीन आठवडे अभ्यास करण्यात आला . पहिल्या आठवडय़ात १०७ मिनिटांपासून ते तिसऱ्या आठवडय़ात ११७ मिनिटांपर्यंत क्षमतेत वाढ झाल्याचे चित्र दिसले . हे निष्कर्ष पाहता नोकरदार वर्गाला चालतच चर्चा घेणे आरोग्याच्या दृष्टीने फायदेशीर ठरू शकते , असे मियामी विद्यापीठातील सार्वजनिक आरोग्य विज्ञान शाखेचे हनन किंग यांनी स्पष्ट केले . या पूर्वी एका अभ्यासात दररोज १५ मिनिटे जोरात चालतात त्यांचे आयुर्मान तीन वर्षांनी वाढल्याचे स्पष्ट झाले होते . त्यामुळेच चालणे हा चांगला व्यायाम असल्याचे स्पष्ट झाले आहे . त्याच धर्तीवर चालत कार्यालयीन चर्चा केली तर फायदा होतो असे अभ्यासकांनी स्पष्ट केले आहे . ( टीप : ‘आरोग्यवार्ता’मधील बातम्या या जगभरातील संशोधकांनी केलेल्या वैद्यकीय संशोधनावर आधारित असतात . त्यामुळे त्यातील मतांशी ‘लोकसत्ता’चा संबंध नाही . कोणताही वैद्यकीय उपचार करण्यापूर्वी आरोग्यतज्ज्ञांशी व डॉक्टरांशी सल्लामसलत करणे आवश्यक आहे . )


WWE मध्ये खेळणारा भारतीय खेळाडू जिंदर महालने आज भारताचा माजी क्रिकेटपटू सचिन तेंडुलकरची भेट घेतली . मुंबईतल्या राहत्या घरी जिंदर महालने सचिनची भेट घेत डिसेंबरमध्ये दिल्लीत होणाऱ्या WWE च्या इव्हेंटला हजेरी लावण्याचं निमंत्रण दिलं . यावेळी सचिनचा मुलगा अर्जुन तेंडुलकरही हजर होता . अर्जुन हा जिंदर महालचा प्रचंड मोठा चाहता आहे . डिसेंबरमध्ये नवी दिल्लीच्या इंदिरा गांधी इनडोअर मैदानावर हा इव्हेंट होणार आहे . यावेळी जिंदर महालने आपली ओळख असलेला ‘Modern Day Maharaja’ चा टी - शर्ट भेट दिला . डिसेंबरमध्ये होणाऱ्या या इव्हेंटमध्ये जिंदर महालसह , रोमन रेगिन्स , सेथ रोलिन्स , डीन अँब्रोज , ब्रॉन स्टोमॅन असे अनेक नावाजलेले खेळाडू भाग घेणार आहेत . ‘Smackdown Live’ या शोमध्ये हे सर्व खेळाडू एकमेकांशी लढणार आहेत . या भेटीचे फोटो ट्विटर अकाऊंटवरुन शेअर करण्यात आले आहेत . जगभराप्रमाणेच भारतातही WWE चे अनेक चाहते आहेत . त्यामुळे प्रत्येक वेळी सामन्यादरम्यान आपल्या देशाचं प्रतिनिधीत्व करायला मिळणं ही माझ्यासाठी गौरवाची बाब असल्याचं , जिंदर महालने म्हणलंय . याआधीही या इव्हेंटची पूर्वतयारी करण्यासाठी WWE चा प्रमुख ट्रिपल एच भारतात येऊन गेला होता . अवश्य वाचा – तयार राहा , WWE भारतात येतंय ! पूर्वतयारीसाठी ट्रिपल एच मुंबईत


दातांची काळजी घेणे किती आवश्यक असते हे वेगळे सांगायला नको . पण अनेकदा आपण दातांच्या आरोग्याकडे फारसे लक्ष देत नाही . दोन वेळा ब्रश केले की काम झाले . दातांच्या आरोग्याचा विषय आपल्यासाठी इथेच संपतो . पण दातांची काळजी घेणे विषेश गरजेचे आहे . अनेक छोट्या छोट्या गोष्टीतून आपण दातांना नुकसान पोहोचवत असतो म्हणून या गोष्टी करणे टाळले तर दातांचे आरोग्य हे उत्तम राहू शकते . वाचा : दातांच्या आकारावरून ओळखा स्वभाव * दात घासण्यासाठी वापरण्यात येणारे टुथब्रश वेळोवेळी बदला . हे टुथब्रश दर तीन महिन्यांनी बदला . कारण टुथब्रशमध्ये बॅक्टेरिया असतात आणि यामुळे संसर्गजन्य रोग होऊ शकतात . * हार्ड टुथब्रश वापरणे टाळा कारण . काही लोकांना जोरजोरात ब्रश दातांवर घासण्याची सवय असते . यामुळे दातांच्या मुळांना नुकसान पोहोचू शकते . * जेवल्यानंतर किंवा कोणताही पदार्थ खाल्ल्यानंतर लगेच ब्रश करणे योग्य असे अनेकांना वाटतं म्हणून अनेक जण जेवल्या जेवल्या लगेच ब्रश करतात पण असे करणे चुकीचे आहे . जेवल्यानंतर नेहमी अर्ध्या तासांनतर ब्रश करा . * जरी टीव्हीवरच्या टुथपेस्टच्या जाहिरातीत दातांनी अक्रोड चावून दाखवणे किंवा इतर स्टंट केलेले दाखवले असले तरी अशा गोष्टी चुकूनही करू नका . दातांचा उपयोग अन्न पदार्थ चावण्यासाठी असतो , असे भलते स्टंट करण्यासाठीही नाही . म्हणूनच दातांनी बाटलीचे बूच उघडणे किंवा प्लॅस्टिकचे रॅपर उघडण्यासाठी त्याचा वापर करू नका यामुळे दातांना इजा पोहचू शकते . * अतिशय थंड किंवा अतिशय गरम पदार्थांमुळे दातांना इजा पोहोचू शकते . म्हणूनच थंड सरबत , कोल्ड ड्रिंक किंवा चहा घेताना काळजी घ्या . वाचा : काही सेकंदात झोपी जाण्यासाठी हा उपाय करुन पाहा वाचा : ओठांवर लिप बाम लावताना ‘या’ गोष्टी जरूर पाळा


सरत्या वर्षाला निरोप देत नवी आव्हानं पेलत सर्वांनीच २०१८ चे मोठ्या उत्साहात स्वागत केले . यामध्ये कलाकार मंडळीही मागे राहिले नाहीत . अमिताभ बच्चन , शाहरुख खान यांच्यामागोमाग खिलाडी कुमारनेही सोशल मीडियाच्या माध्यमातून सर्वांना नवीन वर्षाच्या शुभेच्छा दिल्या आहेत . अक्षयने सोशल मीडियावर एक व्हिडिओ पोस्ट करत आपण २०१७ तून थेट २०१८ मध्ये झेप घेत आहोत , असे कॅप्शन दिले . या व्हिडिओमध्ये तो एक स्टंट करताना दिसत असून , एका खांबावर झुलत असतानाच लगेचच दुसऱ्या खांबावर झेप घेताना दिसतोय . येणारे वर्ष सर्वांसाठी प्रगतीचे जावो आणि सर्वांच्या मनी असणाऱ्या इच्छा पूर्ण व्हाव्यात असे म्हणत त्याने या खास दिवसाला आणखी महत्त्वं देऊ केले . स्टंटबाजीसाठी ओळखल्या जाणाऱ्या खिलाडी कुमारचा हा व्हिडिओ सध्या चाहत्यांमध्येही बराच चर्चेत असून त्याची ही महत्त्वाकांक्षी झेप अनेकांची मनं जिंकून गेली आहे . आपल्या व्यग्र वेळापत्रकातून वेळ काढून काही अक्षय काही दिवसांपूर्वी सुट्टीवर गेला होता . येत्या काळात तो ‘पॅडमॅन’ या चित्रपटातून प्रेक्षकांच्या भेटीला येणार असून , या चित्रपटातील त्याच्या भूमिकेविषयी कुतूहलाचं वातावरण पाहायला मिळत आहे . वाचा : गरोदरपणाविषयी विद्या काय म्हणतेय ऐकलं का ?


खजुरात जास्त प्रमाणात पोषणमूल्ये असल्याने आहारात याचा समावेश असावा असे म्हटले जाते . विशेषतः लहान मुले आणि महिलांनी खजूर खाल्ल्यास त्यांचे आरोग्य चांगले राहण्यास मदत होते . खजुरात ‘अ’ , ‘ब’ , ‘क’ जीवनसत्व आणि लोह असते . खजुरामुळे आपल्या शरीराला रोजची गरजेची असलेली पोषकतत्वे मिळत असल्याने खजूराला पूर्ण अन्न म्हटले जाते . खजूर उष्ण हवामानात व प्रदेशात तयार होतो . तो पोटात गेल्याबरोबर पचायला सुलभ अशा गुणांचाच असतो . खजूर जशाचा तसा पूर्णपणे आतडय़ांनी ग्रहण केला जातो . पचायला बिलकूल जड नाही . खजूर उष्ण आहे अशी समजूत आहे . खजूर वात व पित्तशामक कार्य करतो . वजन वाढवतो . शरीराला तृप्ती आणतो . म्हातारपणा दूर ठेवतो . ज्यांना शंभर वर्षे जगण्याची इच्छा आहे त्यांनी खजूर नियमितपणे खावा . खजूर तुपाबरोबर घेतल्यास त्याचे गुण वाढतात . खजुरात ए , बी , सी व्हिटॅमिन व भरपूर साखर तसेच लोह आहे . वाढलेल्या पांथरीवर खजूर उपयोगी पडतो . खजुराच्या चार बियांचा गर कुस्करून पाण्याबरोबर नियमितपणे महिनाभर खावा . पांथरी कमी होते . खजूर सारक आहे . त्यामुळे पोट साफ होते . त्वचेच्या सुरकुत्या दूर होतात . कांती सुधारते , रक्त वाढते . खजूर खाण्याअगोदर त्याचा दर्जा बघावा . खजूर अत्यंत अस्वच्छपणे आयात होतो . त्याचा वापर करणारे गलिच्छपणे त्याचा व्यवहार करतात . त्याकरिता खजूर गरम पाण्याने स्वच्छ धुऊन मगच खावा . तृषार्त किंवा खूप शोष पडणाऱ्यांनी खजुराच्या दोन - चार बियांचा मगज थोडा वेळ पाण्यात भिजत ठेवून ते पेय घ्यावे . वृद्ध व लहान कृश बालकांकरिता दोन खजूर , चिमूटभर जिरे व चवीला गूळ किंवा साखर असे मिश्रणाचे सरबत मिक्सरमध्ये करावे . चहा , कॉफी किंवा खूप जाहिरातींच्या टॉनिकपेक्षा उत्तम पेय म्हणून काम देते . खजुराचा विशेष फायदा , मेंदू , हृदय , कंबर , वृक्क या अवयवांना बल देण्यात होतो . तापातून उठलेल्यांकरिता खर्जूरमंथ किंवा रवीने घुसळून तयार केलेले खजुराचे सरबत फार चांगले गुण देते . अतिकृश बालकांना वजन वाढवायला खजुराचा उपयोग होतो . दातांचे आरोग्य मात्र खजूर खाताना सांभाळावे लागते . काळा किंवा लालबुंद खजूरच खावा . ( ही बातमी संशोधकांनी केलेल्या वैद्यकीय संशोधनावर तसेच तज्ज्ञांच्या मतांवर आधारित आहे . त्यातील मतांशी ‘लोकसत्ता ऑनलाइन’चा संबंध नाही . त्यामुळे कोणताही वैद्यकीय उपचार करण्यापूर्वी आरोग्यतज्ज्ञांशी व डॉक्टरांशी सल्लामसलत करणे आवश्यक आहे . )


आंतरराष्ट्रीय क्रिकेटपटू अनुजा पाटील हिची भारतीय संघात टी - २० क्रिकेट स्पर्धेसाठी निवड झाली आहे . श्रीलंका येथे स्पर्धा होत आहे . तिची जानेवारी - २०१८ला चॅलेंजर ट्रॉफीसाठी सलग सहाव्यांदा निवड झाली होती . स्पर्धेत ती भारतीय ग्रीन , भारतीय रेड , भारतीय ब्ल्यू संघात खेळली होती . तिची महिला टी - २० वर्ल्ड कपसाठी भारतीय संघात निवड झाली होती . ती सलग पाच वर्षे महाराष्ट्र रणजी संघातही खेळली आहे . रणजी संघाची ती दोन वर्षे कर्णधार होती . बांगलादेशविरुद्धच्या मालिकेसाठी भारतीय ‘अ’ संघात तिने कर्णधार म्हणून काम पाहिले होते . तिची श्रीलंका दौऱ्यासाठी निवड झाल्याने तिच्या कामगिरीकडे क्रिकेटप्रेमींचे लक्ष असेल . तिला जिल्हा क्रिकेट असोसिएशनचे अध्यक्ष बाळ पाटणकर , माजी अध्यक्ष ऋतुराज इंगळे यांचे प्रोत्साहन मिळाले .


2016 हे वर्ष करिनाच्या मुलाच्या गोड बातमीने संपले . आता 2017 हे वर्षही इंडस्ट्रीतील अशाच गोड बातमीने चालू झाले आहे . झी टीव्ही वरील " अफसर बिटिया ' या मालिकेतील मिताली नाग हिला पुत्ररत्न झाले आहे . तिने नागपूर येथे आपल्या गावी मुलाला जन्म दिला आहे . ती एक महिन्यानंतर मुंबईत परतणार आहे . तिने आणि पती संकल्पने काही नावे ठरवली आहेत . दोघांनाही मुलाचे नाव शंकराविषयीचे असावे , असे वाटते आहे . लवकरच या नवीन पाहुण्याचे बारसे होईल .


ज्या जोडप्यांना रात्रीची झोप नीट लागते तेच विवाहात समाधानी असतात , असे अभ्यासातून दिसून आले आहे . अमेरिकेतील फ्लोरिडा स्टेट युनिव्हर्सिटीचे जिम मॅकनल्टी यांनी सांगितले की , विद्यापीठाचे हे संशोधन महत्त्वाचे आहे . सर्वच लोकांना झोप आवश्यक असते . एखाद्या जोडप्याचे विवाहातील कितवेही वर्ष असले किंवा सांस्कृतिक संदर्भ काहीही असेल तरी , झोप व्यवस्थित नसेल तर त्यांच्यावर विपरीत परिणाम होतो . विवाहित दाम्पत्यांतील जोडीदारांना एकमेकांविषयी कसे वाटते , त्यांच्या मनात काय विचार असतात , हेही समजू शकते . स्वनियंत्रणासाठी ऊर्जा लागते , ती शरीरात झोपेमुळे भरून येते . नातेसंबंधांना स्वनियंत्रित फायदे मिळवून देता येतात . एकतृतीयांश जोडप्यांमध्ये झोपेचे प्रश्न असल्याने त्यांच्या नातेसंबंधांवर परिणाम होतो . झोपेच्या इतर अभ्यासानुसार तुमच्या जोडीदाराविषयी तुम्हाला काय वाटते याचे आकलन होण्यात चुका होऊ शकतात . जोडप्यातील जोडीदारांच्या झोपण्याच्या वेळातील फरकावरही विवाहाचे समाधान अवलंबून असते . एखाद्या जोडप्यातील दोघांनाही भरपूर झोप येते म्हणून ते सरसकट सुखी आहेत असेही म्हणता येत नाही . ६८ नवविवाहित जोडप्यांवर सात दिवस याबाबत ते किती झोपतात हे पाहून नंतर प्रश्नावलीच्या मदतीने त्यांची तपासणी क रण्यात आली . पहिल्या संचात विवाहाबाबत किती समाधानी आहात , असा प्रश्न विचारण्यात आला होता , तर दुसऱ्यात ते किती वेळ एकत्र घालवतात , भांडणे किती होतात हे विचारण्यात आले . पतींवर नऊ विभागांत वाईट परिणाम चांगल्या झोपेमुळे कमी होतात . नकारात्मक घटनांचा परिणाम कमी होतो व एकमेकांना समजून घेण्यास मदत होते . ‘जर्नल ऑफ फॅमिली सायकॉलॉजी’ यात हे संशोधन प्रसिद्ध झाले आहे . ( टीप : ‘ आरोग्यवार्ता ’ मधील बातम्या या जगभरातील संशोधकांनी केलेल्या वैद्यकीय संशोधनावर आधारित असतात . त्यामुळे त्यातील मतांशी ‘ लोकसत्ता ’ चा संबंध नाही . कोणताही वैद्यकीय उपचार करण्यापूर्वी आरोग्यतज्ज्ञांशी व डॉक्टरांशी सल्लामसलत करणे आवश्यक आहे . )


जेव्हा रणवीर सिंग मंचावर असतो , तेव्हा धमाल नृत्य आपल्याला पाहायला मिळणार हे नक्की . मुंबईतल्या एका कार्यक्रमात अभिनेता रणवीर सिंग आणि जॅकलीन फर्नांडिस यांनी आपल्या नृत्यकौशल्याने सर्वांनाच आकर्षित केले . ‘रामलीला’ चित्रपटातील ‘ततड ततड’ , ‘बेफिक्रे’ चित्रपटातील ‘नशे सी चढ गयी’ या आपल्या सुपरहिट गाण्यांवर रणवीरने डान्स केला तर ‘किक’मधील ‘यार ना मिले’ आणि ‘रॉय’ चित्रपटातील ‘चिट्टीया कलाईयाँ’ या गाण्यांवर जॅकलीनने आपले नृत्यकौशल्य दाखवले . आपल्यातील ऊर्जेने रणवीर नेहमीच कार्यक्रमांमध्ये उत्साहपूर्ण वातावरण निर्माण करतो . या संगीत कार्यक्रमात रणवीर वधू - वरसोबतही नाचताना दिसला . सोशल मीडियाच्या माध्यमातून या कार्यक्रमातील दोघांच्याही नृत्याची झलक पाहायला मिळत आहे . हे व्हिडिओ आणि फोटो पाहता आपल्या अनोख्या अंदाजाने चाहत्यांच्या चेहऱ्यांवर हास्य झळकवण्याचा कोणताच क्षण रणवीर सोडत नाही असं म्हणायला हरकत नाही . याआधी हैदराबादमध्ये पार पाडलेल्या एका कार्यक्रमातदेखील रणवीरचा हाच अंदाज पाहायला मिळाला होता . त्यावेळी रणवीरने दाक्षिणात्य सुपरस्टार चिरंजीवी आणि टी सुब्बरामी रेड्डी यांच्यासोबत डान्स केला होता . वाचा : रणवीर सिंगलाही पडली ‘भिकारी’ची भुरळ एकीकडे कार्यक्रमात आपल्या नृत्याने सर्वांची मनं रणवीरने जिंकली असता दुसरीकडे जॅकलीननेही आपल्या सौंदर्याने आणि अदाकारीने सर्वांनाच घायाळ केलं . या कार्यक्रमात सर्वांच्याच आकर्षणाचे केंद्रबिंदू ठरले रणवीरने नंतर चाहत्यांसोबत सेल्फीदेखील काढली . रणवीर सध्या दिग्दर्शक संजय लीला भन्साळी यांच्या आगामी ‘पद्मावती’ चित्रपटात भूमिका साकारणार आहे . तर जॅकलीन ‘जुडवा २’मध्ये वरूण धवन आणि सिद्धार्थ मल्होत्रासोबत भूमिका बजावताना दिसणार आहे .


पुण्यातील कसोटीत भारतीय संघावर मात केल्यानंतर ऑस्ट्रेलियाचा संघ पूर्ण आत्मविश्वासाने दुसऱया कसोटीला सामोरे जाण्यास सज्ज झाला आहे . पहिली कसोटी अवघ्या तीन दिवसांत संपुष्टात आल्याने दुसऱया कसोटीसाठी खेळाडूंकडे अधिकचा वेळ मिळाला . यादरम्यान , ऑस्ट्रेलियाच्या खेळाडूंनी काही वेळ क्रिकेट व्यतिरिक्त कामांसाठी देखील दिला . ऑस्ट्रेलियाचा सलामीवीर डेव्हिड वॉर्नरने सोशल मीडियावर आपल्या चाहत्यांच्या प्रश्नांना उत्तरं देण्यात वेळ व्यतित केला . डेव्हिड वॉर्नरला चाहत्यांनी भरमसाट प्रश्न विचारले आणि वॉर्नरने त्याची दिलखुलास उत्तरं देखील दिली . चाहत्यांनी वॉर्नरला त्याचा आवडता भारतीय फलंदाज कोण याबाबतही विचारले . त्यावर वॉर्नरने केएल राहुलचे नाव घेतले , तर गोलंदाजीच्या बाबतीत वॉर्नरने भुवनेश्वर कुमारला पसंती दिली . त्यानंतर कोहलीबद्दल एका शब्दात काय सांगशील ? असं विचारलं असता वॉर्नरने कोहली ‘जीनिअस’ असल्याचे म्हटले . यासोबतच वॉर्नरने भारतीय संघाचा माजी कर्णधार महेंद्रसिंग धोनीचेही कौतुक केले . धोनी लाजवाब क्रिकेटपटू असल्याचे मत वॉर्नरने व्यक्त केले . दरम्यान , बंगळुरूच्या चिन्नास्वामी स्टेडियमवर दुसरा कसोटी सामना शनिवारपासून खेळविण्यात येणार असून दोन्ही संघ यासाठी पूर्णपणे सज्जे आहेत . ऑस्ट्रेलियाच्या संघात कोणताही बदल करण्यात आलेला नाही .


भारताचा माजी क्रिकेटपटू वीरेंद्र सेहवाग हा आपल्या कारकिर्दीत स्फोटक फलंदाज म्हणून ओळखला जायचा . सुरुवातीच्या षटकात गोलंदाजांचा कर्दनकाळ म्हणून त्याची ख्याती होती . ऑस्ट्रेलिया , इंग्लंड , दक्षिण आफ्रिका , विंडीज यासारख्या संघाच्या वेगवान गोलंदाजांना त्याने चोपून काढले होते . निवृत्तीनंतर त्याच्या फलंदाजीला काहीसा विराम मिळाला , पण त्याची शाब्दिक फटकेबाजी अजूनही सुरु असते . सेहवाग आपल्या कल्पक ट्विटच्या माध्यमातून कायम चर्चेत असतो . सेहवागने आजदेखील असेच एक मजेशीर ट्विट केले आहे . सुरेश रैना याची फलंदाजी जेव्हा सुरु असते , तेव्हा त्याच्या फटकेबाजीकडे पाहून सेहवागला ‘रैना बिती जाए , शाम न आए’ हे गाणं आठवतं असं त्याने म्हटलं आहे . याबरोरबच रैनाचा वाद्य वाजवतानाचा फोटो ट्विट करत त्याने रैनाला शुभेच्छा दिल्या आहेत . याशिवाय , मास्टर ब्लास्टर सचिन तेंडुलकरनेही रैनाला शुभेच्छा दिल्या आहेत . माजी फलंदाज व्ही व्ही एस लक्ष्मण यानेही रैनाला पुढील वाटचालीसाठी शुभेच्छा दिल्या . चेन्नई सुपर किंग्ज संघानेही त्याला ट्विट करून शुभेच्छा दिल्या आहेत .


मी कंपनीच्या कामासाठी अमेरिकेतील ओरेगॉनमधील नाईकी कंपनीत गेलो . ते ऑफिस म्हणजे एक स्पोर्टस कॉम्प्लेक्सच होते . तेथे जॉगिंग ट्रॅक होता . इतरही खेळांच्या सुविधा होत्या . मी एक दिवस ट्रॅकवर गेलो . 200 , 300 मीटर चाललो तोच मला दम लागला . त्याचवेळी पोर्टलॅंड मॅरेथॉन पाहण्याचाही योग आला . त्यात 75 वर्षांचे आजोबा , अंध व्यक्ती , कृत्रिम पाय असलेले धावपटू धावत होते . अमेरिकेतून पुण्यात आल्यानंतर मी धावायला सुरवात केली . आवडीमुळे मला शर्यतींत भाग घेण्याची गोडी लागली . 2014 मध्ये मी कंपनीच्या कामासाठी पुन्हा अमेरिकेत गेलो . तेथील हाफ मॅरेथॉन धावलो . दोन तास 32 मिनिटे माझी वेळ होती . वयाच्या 48व्या वर्षी मी सुरवात केली तीच हाफ मॅरेथॉनने . तेव्हापासून मी सातारा , बर्निल , न्यूयॉर्क अशा अनेक ठिकाणी धावलो आहे . मी तिरंगा घेऊन धावतो . न्यूयॉर्क मॅरेथॉनमध्ये एक सरदारजीसुद्धा धावत होते . मला पाहून त्यांनी शाबासकी दिली . विविध ठिकाणचे भारतीय बांधव मला नेहमीच प्रोत्साहन देतात .


रूग्णांना मदत करणारे व्हिझिट नावाचे एक वैद्यकीय उपयोजन डिजिटल असिस्टंटच्या माध्यमात विकसित करण्यात आले असून ते कृत्रिम बुद्धिमत्तेवर आधारित आहे . हे ऑनलाइन उपयोजन डॉक्टरांचा सल्ला उपलब्ध करून देणारे असून तो स्टार्टअप सेवेचा एक प्रकार आहे . यात कृत्रिम बुद्धिमत्ता असलेल्या रोबोटशी रूग्ण बोलू शकतात . वैद्यकीय तज्ज्ञ , साधे डॉक्टर यातून तुम्ही सल्लागाराची निवड करू शकता . यातून डॉक्टरांचे ओझेही कमी होणार आहे . देशात डॉक्टरांची कमतरता असल्याने चॅटबोटची ही सुविधा महत्त्वाची आहे . अनेकदा फॅमिली डॉक्टरांकडेही रूग्णांची मोठी रांग असते त्यामुळे त्यांना भेटता येत नाही , शिवाय अनेकदा त्यांना भेटले तरी ते तज्ज्ञ डॉक्टरांचा सल्ला घेण्यास सांगतात . चॅटबोटशी रूग्णाने चर्चा केल्यानंतर तोच तुम्हाला साध्या डॉक्टरांचा सल्ला उपयोगी आहे की तज्ज्ञ डॉक्टरांचा सल्ला लागेल हे सांगतो . त्यानुसार तुम्हाला ऑनलाइनच तज्ज्ञ किंवा साधारण डॉक्टरकडे पाठवले जाते . व्हिजिट इंटरनेटसेवा बिट्स पिलानीच्या चार विद्यार्थ्यांनी सुरू केली आहे . त्याला मॅप माय इंडियाने पैसे दिले आहेत . दक्षिण दिल्लीतील ओखला येथून ही सेवा चालवली जाते . शाश्वत त्रिपाठी याने सांगितले की , यात आम्ही रात्रंदिवस अनेक प्रयोग केले , यात रोबोटला तुम्ही माहिती सांगितल्यानंतर तो त्याच्याकडे उपलब्ध लक्षणांच्या आधारे निदान करून तुम्हाला कोणत्या डॉक्टरांची गरज आहे ते ठरवतो . सध्या दिवसाला सातशे रूग्ण या बोटचॅटचा फायदा घेत आहेत . यात सध्या मनोविकारतज्ज्ञ , लैंगिक रोगतज्ज्ञ , स्त्रीरोगतज्ज्ञ , आहारतज्ज्ञ असे २२०० डॉक्टर्स सहभागी आहेत . साध्या एमडी डॉक्टरसाठी ४०० रूपये , तर मनोविकार तज्ज्ञ - ८०० रूपये , लैंगिकरोगतज्ज्ञ ५०० रूपये , स्त्रीरोगतज्ज्ञ - ४०० रूपये याप्रमाणे शुल्क आकारण्यात येत आहे .


बॉलिवूड अभिनेत्री शिल्पा शेट्टीला केंद्र सरकारने स्वच्छ भारत अभियानाचे ब्रँड अॅम्बेसिडर बनवले आहे . पंतप्रधान नरेंद्र मोदी यांच्या स्वच्छ भारत मोहिमेत आतापर्यंत अमिताभ बच्चन , सलमान खान , शंकर महादेवन आणि सचिन तेंडुलकर यांचा आधीच समावेश झाला आहे . आता या अभियानांतर्गत शिल्पा शेट्टी टीव्ही आणि रेडिओवरुन सर्वसामान्य जनतेला स्वच्छतेचे महत्त्व सांगणार आहे . शहरी विकास मंत्रालयचे संयुक्त सचिव आणि स्वच्छ भारत अभियानाचे दिग्दर्शक प्रवीण प्रकाश यांनी सांगितले की , स्वच्छ भारत अभियानाचे लक्ष पूर्ण करण्यासाठी ते देशातील नावाजलेल्या व्यक्तिंना या अभियानाशी जोडत आहेत . शिल्पा शेट्टीचे एक अभियान लवकरच राष्ट्रीय स्थरावर सुरु होणार आहे . शहरात लोकांची सगळ्यात मोठी अडचण म्हणजे कचरा कुठेही आणि कसाही फेकला जातो . खासकरुन दुकानदार त्यांच्याकडील कचरा फेकण्यासाठी कचराकुंडीचा वापर करत नाहीत . असे बोलले जाते की , प्रियांका चोप्राबरोबरही या अभिनयात सहभागी होण्याबद्दल विचारण्यात आले आहे . शिल्पाच्या सिनेमांबद्दल बोलायचे झाले तर , तिचा ढिश्क्याऊं हा शेवटचा सिनेमा होता . या सिनेमाची निर्मितीही शिल्पानेच केली होती . याशिवाय २००७ मध्ये आलेल्या लाइफ इन अ मेट्रो या सिनेमात शाइनी अहुजासोबत दिसली होती . याचसोबत सनी देओल आणि बॉबी देओल यांचा अपने या सिनेमात दिसली होती . सिनेमांशिवाय शिल्पाने डान्स रिअॅलिटि शो सुपर डान्सरची ती परिक्षकही आहे . शिल्पाने आरोग्य आणि स्वास्थ्यशी निगडीत एक वेबसाइटही सुरु केली आहे . ४१ वर्षांची शिल्पा या वयातही योगा आणि व्यायाम यापासून स्वतःला सुदृढ ठेवते . या वेबसाइटवर ती पोषक आहार आणि व्यायाम यांचे वेगवेगळे प्रकार सांगणार आहे . शिल्पाने राज कुंद्रासोबत लग्न केले आणि त्यांना विवान हा मुलगाही आहे . विवान आणि शिल्पाचे अनेक फोटो सोशल मीडियावर सतत येत असतात .


ऑफीसला जाताना डबा न्यायला अनेकांना कंटाळा येतो . त्यातही जेवणाचा असेल तर ठिक पण नाश्ता किंवा संध्याकाळच्या खाण्याचा डबा न्यायला अनेक जण कंटाळा करतात . मात्र भूक लागली की बाहेरचे काहीतरी खाण्यापेक्षा किंवा चहा - कॉफी घेऊन पोट भरण्यापेक्षा आपल्याकडे पौष्टीक आणि पोटभरीचे काही असेल तर ते कधीही चांगले . घाईच्यावेळात प्रवासादरम्यान किंवा अगदी ऑफीसमध्ये बसूनही सहज खाता येतील असे काही हटके पदार्थ… १ . एनर्जी बार – हे बार ऑफीसमध्ये सोबत न्यायला अतिशय सोपे असतात . यामध्ये मोठ्या प्रमाणात फायबर आणि प्रथिनांचा समावेश असून कॅलरीजचे प्रमाण अतिशय कमी असते . यामध्ये साखर आणि पदार्थ टिकण्यासाठी वापरण्यात येणाऱ्या पदार्थांचे प्रमाण कमी असते . यामध्ये ओटस , खजूर , मध याबरोबरच सुकामेवा असल्याने ते चविष्ट तर लागतेच पण त्याने पोटही भरते . बाजारात हे स्नॅक बार म्हणून उपलब्ध असतात . ते घरीही बनवता येऊ शकतात . २ . कडधान्याचे चाट – हे अतिशय सर्वोत्तम अन्न आहे . यामध्ये कोणतेही एक कडधान्य किंवा एकत्रित कडधान्ये घेऊ शकता . त्यावर कांडा , टोमॅटो , काकडी आणि कोथिंबीर व लिंबू हे घालून घ्यावे . यामुळे ही भेळ चविष्ट लागते . चाटमसाला , मिरपूड आणि मीठ घातल्यास आणखी चांगली चव येते . हा स्नॅक्स तुम्ही सकाळच्या वेळेला किंवा संध्याकाळी कधीही खाऊ शकता . ३ . मिक्स फ्रुट सॅलाड – यामधून नैसर्गिक खनिजे आणि जीवनसत्त्वे मिळतात . यामध्ये आपल्या घरात उपलब्ध असणारी सगळी फळे घालू शकता . सफऱचंद , केळी , पपई ही फळे साधारणतः सगळ्या सिझनमध्ये उपलब्ध असतात . इतर फळे सिझनप्रमाणे वापरावीत . ही सगळी फळे एकत्र खाण्यास छान लागतात . त्यांची आंबट गोड चव आणि त्यावर चाटमसाला असेल तर उत्तम . यामुळे पोटही भरते . ४ . ओटस आणि व्हेज पॅनकेक – पिठापासून बनवलेले पॅनकेक हे आरोग्यासाठी म्हणावे तितके चांगले नसतात . त्यापेक्षा ओटस आणि भाज्यांपासून बनवलेले पॅनकेक जास्त हेल्दी असतात . प्रथिने आणि फायबर यांचा मोठ्या प्रमाणात समावेश असलेले हे पॅनकेक आरोग्यासाठी अतिशय उत्तम असतात . हे पॅनकेक घरात अतिशय कमी वेळात चविष्ट बनवता येतात आणि डब्यात नेण्यासाठीही सोपे असतात . मटार , गाजर , ढोबळी , बीट , कोबी यांसारख्या भाज्या यामध्ये घातल्यास ते आरोग्यदायी ठरतात . ५ . व्हेज पनीर सॅंडविच – सॅंडविटच बनवायला अतिशय सोपा असा पदार्थ आहे . यामध्ये संपूर्ण गव्हाचा किंवा ब्राऊन ब्रेडचा वापर करु शकता . यात काकडी , कांदा आणि टोमॅटोच्या स्लाईसचा वापर करावा . तसेच वरती पनीरचे टाकावे . यातून शरीराला आवश्यक असणारी खनिजे , कॅल्शिअम आणि जीवनसत्त्वे मिळतात .


कसोटी क्रिकेटच्या इतिहासात शुक्रवारी ( ता . 11 ) आयर्लंड देशाचे नाव नव्याने जोडले जाणार आहे . आयर्लंड शुक्रवारपासून पाकिस्तानविरुद्ध पहिला कसोटी सामना खेळेल . कसोटी पदार्पण करणारा आयर्लंड 11वा देश ठरेल . कसोटी क्रिकेटच्या इतिहासात आतापर्यंत दहा देशांनाच कसोटी खेळण्याचा दर्जा होता . आता एका महिन्याच्या अंतराने यात दोन देशांची भर पडणार आहे . प्रथम आयर्लंड आणि पाठोपाठ 35 दिवसांत अफगाणिस्तान ( 14 जून ) भारताविरुद्ध पहिला कसोटी सामना खेळेल . इतिहासात पहिला कसोटी सामना खेळण्याचा मान ऑस्ट्रेलिया आणि इंग्लंडला मिळाला . त्यांनी 15 मार्च 1847 मध्ये हा पहिला सामना खेळला . त्यानंतर अकरा वर्षांनी दक्षिण आफ्रिकेने पदार्पण केले ; पण काही वर्षांतच वंशभेदाच्या वादात त्यांच्यावर बंदी टाकण्यात आली . भारताने 25 जून 1935मध्ये कसोटी पदार्पण केले . क्रिकेटचे जनक मानल्या जाणाऱ्या इंग्लंडविरुद्ध सहा देशांनी पदार्पण केले . पाकिस्तान , झिंबाब्वे , बांगलादेश संघांनी भारताविरुद्ध पदार्पण केले आहे . प्रत्येक देशाचे कसोटी पदार्पण - ऑस्ट्रेलिया 15 मार्च 1877 ( वि . इंग्लंड , मेलबर्न ) - इंग्लंड 15 मार्च 1877 ( वि . ऑस्ट्रेलिया , मेलबर्न ) - दक्षिण आफ्रिका 12 मार्च 1889 ( वि . इंग्लंड , पोर्ट एलिझाबेथ ) - वेस्ट इंडीज 23 जून 1928 ( वि . इंग्लंड , लॉर्डस ) - न्यूझीलंड 10 जानेवारी 1930 ( वि . इंग्लंड , ख्राईस्टचर्च ) - भारत 25 जून 1935 ( वि . इंग्लंड , लॉर्डस ) - पाकिस्तान 16 ऑक्टोबर 1952 ( वि . भारत , दिल्ली ) - श्रीलंका 17 फेब्रुवारी 1982 ( वि . इंग्लंड , कोलंबो ) - झिंबाब्वे 18 ऑक्टोबर 1992 ( वि . भारत , हरारे ) - बांगलादेश 10 नोव्हेंबर 2000 ( वि . भारत , ढाका ) - आयर्लंड 11 मे 2018 ( वि . पाकिस्तान , डब्लिन )


गणपती आणि नवरात्रोत्सवानंतर आता सगळ्यांना वेध लागले आहेत ते दिवाळीचे . ‘दिवाळी सण मोठा , नाही आनंदाला तोटा’ असे म्हणत आपण या सणाचे अतिशय आनंदाने स्वागत करतो . हा सण म्हणजे आतशबाजी , रांगोळी , फराळ आणि दिव्यांचा सण . दिवाळी अवघ्या काही दिवसांवर आली असून , घराघरात फराळाचे पदार्थ तयार करण्याची तयारी सुरू झाली असेल . दिवाळीच्या दिवसांमध्ये चकली , करंजी , शंकरपाळे , अनारसे इत्यादी चविष्ट पदार्थांची रेलचेल असते . यातील बहुतांश पदार्थ हे तळलेले असल्याने त्यांच्यात तेलाचे प्रमाण अधिक असते . त्यामुळे तेल टिपण्यासाठी वर्तमानपत्रांचा वापर केला जातो . मात्र वर्तमानपत्रासाठी वापरली जाणीर शाई आरोग्याला अत्यंत धोकादायक असते . ही शाई पोटात गेल्यास कॅन्सरचा धोका वाढतो असे संशोधनातून समोर आले आहे . काय धोका असू शकतो… – मासिके किंवा वर्तमानपत्रामधील शाई तेलकट पदार्थांमध्ये सहज शोषली जाते . शाईमधील ग्रॅफाईट हा घटक घातक असल्याने यामुळे कॅन्सरचा धोका उद्भवण्याची शक्यता जास्त असते . – शरीरातील विषारी घटक मूत्रविसर्जनातून किंवा शौचातून बाहेर पडतात परंतु ग्रॅफाईट शरीरात साचून राहतो . त्याचा परिणाम किडनी आणि फुफ्फुसांवर होतो . – वर्तमानपत्राच्या शाईतील सॉल्वंट्स पचनक्रियेत बिघाड करते . तसेच हार्मोन्सचे संतुलन बिघडविते . परिणामी कॅन्सरचा धोका वाढतो . – वर्तमानपत्रापेक्षा मासिकाचा कागद जाड तसेच ग्लॉसी असतो . त्यामुळे तो तेल निथळण्यासाठी जास्त चांगला असे आपल्याला वाटते . परंतु हा गैरसमज आहे . कागद अधिक ग्लॉसी बनवण्यासाठी तसेच शाई स्प्रेड होऊ नये म्हणून वापरले जाणारे घटक आरोग्यासाठी अधिक धोकादायक असतात . – तेलकट पदार्थांमधील अतिरिक्त तेल शोषून घेण्यासाठी टीश्यू पेपर किंवा पेपर टॉवेलचा वापर करा . – टिश्यू पेपर अथवा पेपर टॉवेल घाऊक बाजारातून विकत घेतल्यास फार महाग पडत नाहीत . मात्र तुम्हाला कागदाचाच वापर करायचा असल्यास किमान छपाई न केलेला कोरा कागद वापरा .


ऑस्ट्रेलियाविरुद्धची कसोटी मालिका भारताने २ - १ अशी जिंकली . या मालिकेत ऑस्ट्रेलियाचा कर्णधार टीम पेन याने भारतीय यष्टिरक्षक ऋषभ पंत याला स्लेजिंग करताना ‘माझ्या मुलांचा सांभाळ करशील का ? ’ असे विचारले होते . त्यानंतर पंतने टीम पेनच्या घरी जाऊन त्याच्या पत्नी आणि बाळांची भेट घेतली होती . त्या पाठोपाठ पेनच्या पत्नीने देखील त्याला खरोखर मुलांचा सांभाळ करण्यासाठी येशील का ? असे गमतीत विचारले होते . त्यात आता रोहित शर्मानेही पंतला स्वतःच्या चिमुकलीचा सांभाळ करणार का ? असे विचारले आहे . रोहित शर्मा आणि पत्नी रितिका यांना ३० डिसेंबरला गोड मुलगी झाली . तिचे नाव समायरा ठेवण्यात आल्याचे रोहितने सोशल मीडियावर पोस्ट करून सांगितले . त्यानंतर रोहितने आता पंतला त्याच्या चिमुकलीच्या ‘बेबी सिटींग’साठी विचारले आहे . दरम्यान , पंतनेही ही ऑफर स्वीकारली आहे . पण त्याबरोबरच त्याने फिरकीपटू युजवेंद्र चहललाही चिमटा काढला आहे . पंतने रोहितचे ट्विट रिट्विट करताना चहल आपले काम चोख बजावत नाही आहे का ? असा प्रश्न विचारला आहे . दरम्यान , पंतनेही ही ऑफर स्वीकारली आहे . पण त्याबरोबरच त्याने फिरकीपटू युजवेंद्र चहललाही चिमटा काढला आहे . पंतने रोहितचे ट्विट रिट्विट करताना चहल आपले काम चोख बजावत नाही आहे का ? असा प्रश्न विचारला आहे .


रक्तातील साखर मोजण्यासाठीची नवी पद्धत शोधण्यात आली असून , त्यात मधुमेही व्यक्तींना रोजच्या रोज सुया खुपसत बसण्याची गरज नाही . नवीन साधनाचा वापर करून वेदनारहित पद्धतीने रक्ताचे नमुने न घेताही रक्तातील साखर तपासता येते . प्रथमच जगात मधुमेही लोक बोटातून रक्त न काढता रक्तशर्करा जाणून घेऊ शकतील . २० सेंटच्या नाण्याच्या आकाराएवढे यंत्र यात वापरले जाते . फ्री स्टाईल लायबर नावाचा हा संवेदक असून , त्याची अगदी छोटी पिन हाताला लावली जाते व हाताचे स्कॅनिंग करून तुम्हाला रक्तातील साखरेचे प्रमाण समजते . हातातील हे द्रवपदार्थाचे जे थर असतात त्यांचे स्कॅनिंग करून ग्लुकोजची पातळी मोजता येते . हे यंत्र हाताला चिकटवता येते व ते पाण्याने खराब होत नाही . फक्त ते दर १५ दिवसांनी बदलावे लागते . आरपीए रुग्णालयातील एंडोक्रायनोलॉजी या संस्थेचे प्रा . स्टीफन ट्विग यांनी सांगितले , की हे यंत्र मधुमेही रुग्णांना पसंत पडले आहे . रक्तात जे ग्लुकोज असते ते पेशीबाहेर असलेल्या ग्लुकोजसारखेच असते . त्यातून शर्करा प्रमाण कळतेच , शिवाय ती कशी वाहते आहे ते समजते . बोटातून रक्त काढून आपण जे काही करतो त्यापेक्षा जास्त माहिती या नवीन यंत्राने मिळवता येते . नेहमीच्या ग्लुकोज मापकांपेक्षा अधिक अचूक असे हे यंत्र आहे . वय , बॉडी मास इंडेक्स , मधुमेहाचा प्रकार याचा शर्करा मापनात परिणाम होत नाही . या एका यंत्राची किंमत ९५ डॉलर्स आहे म्हणजे वर्षांला २४०० डॉलर्सची यंत्रे एका व्यक्तीसाठी लागतील . यंत्राचा खर्च जास्त असला तरी यात टोचाटोची व इतर गुंतागुंत नाही , त्यामुळे ते फायद्याचे आहे असे मधुमेही रुग्ण मार्क गिलीस यांनी सांगितले .


नवी दिल्ली : चित्रपट निर्माते , दिग्दर्शक संजय लीला भन्साळी यांच्या ' पद्मावत ' चित्रपटाला अखेर मुहूर्त मिळाला असला तरी या चित्रपटाच्या पहिल्या दिवसापासून सुरु झालेला वाद आतापर्यंत थांबलेला नाही . चित्रपट प्रदर्शित होण्याचा वाटेवर असला तरीही शेवटच्या क्षणापर्यंत त्याविषयीच्या बऱ्याच गोष्टी समोर येत आहेत . नुकतेच ' पद्मावत ' च्या टीमने एका प्रसिद्ध वृत्तपत्रात भलेमोठे डिस्क्लेमर छापले आहे . या डिस्क्लेमरमुळे नवीन चर्चांना उधाण आले आहे . या डिस्क्लेमरची सोशल मीडियावरही चर्चा सुरु आहे . काही जणांनी या जाहिरातीविषयी उपरोधिक ट्विटही केले आहे . भल्यामोठ्या जाहिरातीच्या रुपात छापण्यात आलेल्या या डिस्क्लेमरमध्ये चित्रपटाविषयी काही गोष्टी स्पष्ट करण्यात आल्या आहेत . डिस्क्लेमर


गेल्यावर्षी बॉलिवूडमधले अनेक मोठे सेलिब्रिटी लग्नाच्या बेडीत अडकले . या वर्षांत बॉलिवूडमध्ये कोणाच्या दारी सनई - चौघडे वाजणार याची उत्सुकता सगळ्यांना लागून आहे . अशात रणबीर कपूर आणि आलिया भट्ट विवाहबंधनात अडकतील असं म्हटलं जात आहे . ‘फिल्मफेअर’च्या वृत्तानुसार रणबीर आणि आलिया दोघंही जूनपर्यंत साखरपुडा करणार असल्याचं म्हटलं जात आहे . या दोघांनी ‘ब्रह्मास्त्र’ प्रदर्शित होण्याआधी साखरपुडा करावा अशी इच्छा रणबीरची आई नीतू कपूर यांनी व्यक्त केली आहे . ‘ब्रह्मास्त्र’ ऑगस्टमध्ये प्रदर्शित होत आहे त्यापूर्वी या दोघांनी साखपूडा करावा अशी कपूर कुटुंबीयांची इच्छा आहे . रणबीर आणि आलियाचं नातं कपूर कुटुंबियांना देखील मान्य आहे . अनेकदा आलिया कपूर कुटुंबियांसोबत वेळ व्यतीत करताना दिसते . विशेष म्हणजे ऋषी कपूर यांनी देखील या नात्याला मान्यता दिली आहे . २०१८ पासून रणबीर आणि आलिया एकमेकांना डेट करत आहेत . अभिनेत्री सोनम कपूरच्या लग्नात ही जोडी पहिल्यांदा एकत्र दिसली होती . ‘ब्रह्मास्त्र’च्या चित्रीकरणादरम्यान या दोघांच्या प्रेमकहाणीला सुरूवात झाली होती .


इंग्लंडचा सर्वांत यशस्वी कसोटी कर्णधार ऍलिस्टर कूक याने कर्णधारपदाचा राजीनामा देण्याचा निर्णय आज ( सोमवार ) घेतला . इंग्लंडसाठी 59 सामन्यांत कर्णधारपदाची जबाबदारी कूकने पार पाडली आहे . कुक हा 2012 पासून इंग्लंड संघाचा कर्णधार होता . कूकच्या राजीनाम्यानंतर कसोटी संघाची धुरा मधल्या फळीतील फलंदाज ज्यो रुट याच्याकडे जाण्याची शक्यता आहे . राजीनाम्याच्या निर्णयानंतर कूक म्हणाला , की कर्णधारपद सोडण्याची हीच योग्य वेळ आहे . माझ्यासाठी हा निर्णय कठीण होता . गेल्या पाच वर्षांपासून मला इंग्लंडच्या कसोटी संघाचे कर्णधारपद भूषविण्याची संधी मिळाले , हे माझ्यासाठी गौरवाचे होते . भारताविरुद्धच्या मालिकेनंतरच मी ठरविले होते . या आठवड्यात मी इंग्लंड मंडळाचे अध्यक्ष कोलीन ग्रेव्हज यांच्याशी चर्चा करून राजीनामा दिला . प्रशिक्षक , सहाय्यक प्रशिक्षक आणि चाहत्यांचे मी आभार मानतो . इंग्लंडचा नवा कसोटी कर्णधार आपली सर्वोत्तम कामगिरी करेल , अशी आशा आहे .


सेलिब्रिटींच्या बारीकसारीक गोष्टींवर त्यांच्या चाहत्यांचं आणि प्रसारमाध्यमांचं बारकाईने लक्ष असतं . त्यामुळे सार्वजनिक ठिकाणी त्यांच्या वागण्या - बोलण्याकडे अनेकांचे लक्ष असते . एखादी छोटी चूकही त्यांना महागात पडू शकते . यामुळे अनेकदा सेलिब्रिटी सोशल मीडियावर ट्रोलही होतात . मात्र , पाकिस्तानी अभिनेत्री माहिरा खानला या सर्व गोष्टींची फारशी फिकीर नसल्याचे दिसते . नुकतेच तिने एका विमानप्रवासादरम्यान जाणुनबुजून नियमांचे उल्लंघन केल्याची चर्चा आहे . आगामी ‘वरना’ या चित्रपटाच्या प्रमोशनसाठी ती टीमसोबत कराचीहून लाहोरला जात होती . या विमानप्रवासादरम्यान माहिरा पुढील आसनाच्या ‘बल्क हेड’ ( समोरील आसनाची मागची बाजू ) वर पाय ठेवून बसलेली होती . या ठिकाणी पाय ठेवू नये , अशी स्पष्ट सूचना लिहली असतानाही माहिराने तसे केले . इतकंच नव्हे तर इन्स्टा स्टोरीमध्ये तिने एक व्हिडिओ पोस्ट केला . या व्हिडिओमध्ये एक व्यक्ती तिला पाय खाली घेण्यासाठी सांगत असताना माहिरा मिश्किलपणे हसताना पाहायला मिळतेय . वाचा : होय , मी रिलेशनशीपमध्ये आहे आणि हा काही गुन्हा नाही - विराट याआधी अभिनेता रणबीर कपूरसोबत व्हायरल झालेल्या फोटोंमुळे माहिरा चर्चेत आली होती . न्यूयॉर्कमध्ये माहिरा आणि रणबीर एकत्र वेळ व्यतीत करतानाचे काही फोटो सोशल मीडियावर व्हायरल झाल्यानंतर या दोघांमध्येही काहीतरी नातं असल्याचे तर्क अनेकांनी लावले . त्यातही हे दोघंही धुम्रपान करताना दिसल्यामुळे अनेकांनी माहिराच्या चारित्र्यावर प्रश्नचिन्हं उपस्थित केलं होतं . तोकडा ड्रेस घातल्यामुळे आणि महिला असून धुम्रपान केल्यामुळे तिच्यावर सोशल मीडियावरुन टीकेची झोड उठवण्यात आली होती . या सर्व प्रकरणानंतर रणबीरने त्यांचं मत मांडत माहिराची पाठराखण केली होती .


फेसबुक या जगात सर्वाधिक वापरल्या जाणाऱ्या अॅप्लिकेशनद्वारे ग्राहकांना एक नवीन सुविधा देण्यात येणार आहे . युजर्सचा वापर जास्तीत जास्त सोपा व्हावा यासाठी कंपनी कायमच प्रयत्नशील असते . व्हॉट्सअॅपवर ज्याप्रमाणे तुम्ही एखादा मेसेज केला आणि तो तुम्हाला डिलीट करायचा असेल तर डिलीट फॉर एव्हरीवन करण्याची सुविधा आहे . त्याचप्रमाणे फेसबुकही मेसेंजरद्वारे आपल्या युजर्सना ही सुविधा उपलब्ध करुन देणार आहे . त्यामुळे तुम्ही चुकीने एखादा मेसेज दुसऱ्या कोणाला पाठवला , किंवा जो मेसेज पाठविल्यानंतर तो चुकीचा आहे असे तुम्हाला वाटले तर तो डिलीट करण्याचा पर्याय तुम्हाला उपलब्ध असणार आहे . हे फीचर येत्या काही महिन्यात लाँच होणार असल्याचे कंपनीने सांगितले आहे . अशाप्रकारे एकदा केलेला मेसेज डिलीट करता येणार असला तरी ज्यांना तो मेसेज पोहोचला आहे त्यांना तो डिलीट केला तरीही दिसणार आहे . यासाठी मेसेंजरमध्ये अनसेंड असे एक बटण देण्यात येणार आहे . आता नेमका कीती वेळात मेसेज डिलीट केला की तो दिसणार नाही याबाबत मात्र अद्याप माहिती देण्यात आलेली नाही . हे फीचर सहा महिने आधीच तयार केले होते . मार्क झकरबर्ग याने एप्रिल महिन्यात स्वतः हे फीचर वापरले होते तेव्हा हे फिचर चर्चेत आले . फेसबुकचीच मालकी असलेल्या इन्स्टाग्राम आणि स्नॅपचॅट या अॅप्लिकेशन्ससाठीही हे फीचर उपलब्ध आहे . मेसेज अनसेंड म्हटल्यावरही एकदा कन्फर्मेशन घेतले जाणार आहे . त्यामुळे फेसबुक मेसेंजरवर व्हॉट्सअॅपप्रमाणे ही सुविधा उपलब्ध झाली आहे .


भारतीय संघाचा माजी कर्णधार आणि पश्चिम बंगाल क्रिकेट नियामक मंडळाचा अध्यक्ष सौरव गांगुलीने नुकतेच ४६ व्या वर्षात पदार्पण केले . भारतीय क्रिकेटला विशिष्ट उंचीवर नेऊन ठेवणाऱ्या क्रिकेटच्या मैदानातील दादा अर्थात सौरवला क्रिकेट जगतासह अन्य क्षेत्रातून शुभेच्छांचा वर्षाव झाला . यात भाजपचे नेते आणि भारतीय क्रिकेट नियमाक मंडळाचे माजी अध्यक्ष अनुराग ठाकूर यांच्या देखील शुभेच्छाचा समावेश आहे . त्यांनी ट्विटवरुन गांगुलीला शुभेच्छा संदेश पाठवला होता . या शुभेच्छा स्वीकारत गांगुलीने त्यांच्या ट्विटवर प्रतिक्रिया दिली आहे . भारतीय क्रिकेटला अनुराग यांच्या पुनरागमनाची गरज आहे , असा उल्लेख त्याने ट्विटमध्ये केलायं . सौरव गांगुलीने ट्विटमध्ये लिहिलयं की , भारतीय क्रिकेटमध्ये अनुराग ठाकूर यांनी परत येण्याची गरज आहे . आंतरराष्ट्रीय क्रिकेट परिषदेच्या ( आयसीसी ) स्वतंत्र कार्याध्यक्ष पदावर दावेदारी करण्यासाठी १२ मे रोजी शशांक मनोहर यांनी अध्यक्षपदाचा राजीनामा दिल्यानंतर भारतीय क्रिकेट नियामक मंडळाच्या ( बीसीसीआय ) अध्यक्षपदी अनुराग ठाकूर विराजमान झाले होते . सर्वात युवा अध्यक्ष म्हणून ठाकूर यांची बिनविरोध नियुक्ती करण्यात आली होती . त्यानंतर लोढा समितीने सुचविलेल्या शिफारशींची अंमलबजावणी करण्यास नकार दिल्यामुळे सर्वोच्च न्यायालयाने बीसीसीआयचे अध्यक्ष अनुराग ठाकूर आणि सचिव अजय शिर्के यांना सर्वोच्च न्यायालयाने पदावरून हटवण्याचे आदेश दिले . न्यायालयाने दिलेल्या आदेशांचे पालन न केल्याने अनुराग ठाकूर आणि अजय शिर्के यांच्यावर कारवाई करण्यात आली होती . यावेळी न्यायालयासमोर खोटी साक्ष दिल्याप्रकरणी कारवाई का केली जाऊ नये ? अशी कारणे दाखवा नोटीस ठाकूर आणि शिर्के यांना देण्यात आली होती . मागील आठवड्यात न्यायालयाचा अवमान केल्याप्रकरणी अनुराग ठाकूर यांनी माफी मागावी , असे सर्वोच्च न्यायालयाने म्हटले होते .


टेलिकॉम कंपनी भारती एअरटेलच्या ग्राहकांसाठी खुशखबर आहे . एअरटेलने आपल्या ग्राहकांसाठी अनलिमिटेड इंटरनेटची ऑफर आणली आहे . एअरटेलच्या प्रीपेड युजर्ससाठी ही ऑफर असणार आहे . यासाठी कंपनी अतिरिक्त पैसैही आकारणार नाहीये . रोजचं इंटरनेटचं लिमिट संपल्यानंतर आता इंटरनेट बंद होणार नाही तर इंटरनेटचा स्पीड फक्त कमी होऊन 128Kbps होईल . ही ऑफर 199 किंवा त्यापेक्षा जास्तीचं रिचार्ज करणाऱ्यांसाठी असणार आहे . एअरटेलच्या आधीपासून रिलायन्स जिओ अशाप्रकारची सेवा देत आहे . मात्र , जिओचा इंटरनेट स्पीड एअरटेलपेक्षा दुपटीने कमी आहे . कारण दिवसाचं लिमिट संपल्यावर जिओचा स्पीड केवळ 64Kbps मिळतो . Airtel 199 Plan – या प्लॅनमध्ये ग्राहकांना रोजच्या वापरासाठी 1.4GB हायस्पीड इंटरनेट दिलं जातं . याशिवाय यामध्ये अनलिमिटेड कॉलिंगची सुविधाही दिली जाते . तसंच रोज 100 SMS आणि एअरटेल टीव्ही , म्युझिक यांसारखे एअरटेलचे अॅप्सचं सबस्क्रिप्शन फ्रीमध्ये दिलं जातं . या प्लॅनची 28 दिवसांची वैधता आहे . यापूर्वी , रिलायन्स जिओने भारती एअरटेलच्या विरोधात एक तक्रार दाखल केली आहे . यामध्ये करण्यात आलेल्या आरोपानुसार , एअरटेल कंपनी अॅपल वॉच सिरीज ३ वर ई सिमची ऑफर देणार आहे , ज्यामध्ये लायसन्सच्या नियमांचे उल्लंघन करण्यात येत असल्याचा आरोप जिओने केला आहे . त्यामुळे जिओने एअरटेलच्या या सेवा तत्काळ बंद कऱण्याची मागणी केली आहे . मात्र एअरटेलकडून याबाबत अद्याप कोणतेही उत्तर आलेले नसल्याचे सांगण्यात आले आहे . रिलायन्स जिओ आणि भारती एअरटेल दोन्ही कंपन्या ११ मे पासून आपल्या विक्री चॅनेलच्या माध्यमातून अॅपल वॉट सिरीज ३ ची ऑफर देत आहेत . या माध्यमातून ग्राहक आपला आयफोन आणि अॅपलवॉच सामायिक करु शकणार आहेत . ई सिमच्या माध्यमातून ग्राहक आयफोन आणि अॅपल वॉच एकत्रितपणे वापरता येणार आहे . तसेच इतर उपकरणांवरुन येणारे कॉलही या वॉचच्या माध्यमातून उचलता येणार आहेत . वायरलेसच्या मार्फत ई - सिमला आयफोनबरोबर जोडता येणार आहे . ई - सिमच्या ओळखीसाठी नेटवर्क आणि वापरकर्त्याची माहिती प्रायोगिकतत्वावर वापरण्यात येणार आहे . यात युजरची माहिती तसेच सिम कार्डची माहिती देण्यात येणार आहे .


जागतिक बॅडमिंटन अजिंक्यपद स्पर्धेत भारतीय बॅडमिंटनपटूंनी आपला विजयी धडाका कायम ठेवला आहे . पहिल्या फेरीत आपल्या रशियन प्रतिस्पर्ध्यावर मात करणाऱ्या श्रीकांतचा दुसऱ्या फेरीत फ्रान्सच्या ल्युकास कोरवीशी सामना झाला . २१ - ९ , २१ - १७ अशा फरकाने सामना जिंकत श्रीकांतने पुढच्या फेरीत प्रवेश केला आहे . आपल्या पहिल्या सामन्यात श्रीकांतला प्रतिस्पर्धी खेळाडूकडून फारसा प्रतिकार करावा लागला नाही . मात्र या सामन्यात फ्रान्सच्या ल्युकासने श्रीकांतला चांगली लढत दिली . तुलनेने पहिल्या सेटमध्ये श्रीकांतने ल्युकासवर वर्चस्व गाजवत पहिला सेट २१ - ९ अशा फरकाने आपल्या खिशात घातला . श्रीकांतच्या झंजावाती खेळापुढे ल्युकासचा पहिल्या सेटमध्ये काही निभावच लागला नाही . मात्र दुसऱ्या सेटमध्ये ल्युकासने अनपेक्षितपणे पुनरागमन श्रीकांतला कडवी टक्कर दिली . दुसऱ्या सेटच्या सुरुवातीपासूनच ल्युकासने श्रीकांतला बरोबरीत रोखलं होतं . कोर्टच्या दोन्ही बाजूला फटके खेळत ल्युकासने श्रीकांतची चांगलीच परीक्षा घेतली . मात्र श्रीकांतने वेळेत स्वतःला सावरत सामन्यात ७ - ३ अशी आघाडी घेतली . मात्र यानंतर ल्युकासने सामन्यात पुन्हा मुसंडी मारत श्रीकांतची आघाडी कमी करत अवघ्या २ गुणांवर आणून ठेवली . यानंतर प्रत्येक वेळी ल्युकासने श्रीकांतला बॅकफूटवर ढकलत सामन्यात परतण्याचा प्रयत्न केला . मात्र अखेरच्या क्षणांमध्ये श्रीकांतने आपला सर्व अनुभव पणाला लावत दुसऱ्या सेटसह सामनाही जिंकला . दुसरीकडे महिलांच्या एकेरी सामन्यात भारताची फुलराणी सायना नेहवालनेही पुढच्या फेरीत प्रवेश केला आहे . सायनाने स्वित्झर्लंडच्या सब्रिना जॅकेटचा सरळ दोन सेटमध्ये २१ - ११ , २१ - १२ असा फडशा पाडला . पहिल्या फेरीत सायना नेहवालच्या प्रतिस्पर्धी खेळाडूने माघार घेतल्यामुळे सायनाला थेट पुढच्या फेरीत प्रवेश मिळाला होता . याआधी २०१२ साली लंडन ऑलिम्पिक खेळांमध्येही सायनाने सब्रिना जॅकेटवर मात केली होती . पुढच्या फेरीत सायनाची गाठ कोरियाच्या सुंग जी ह्यूनशी पडण्याची शक्यता आहे . याव्यतिरीक्त बी . साई प्रणितने आपल्या प्रतिस्पर्ध्याची झुंज मोडून काढत पुढच्या फेरीत प्रवेश केला . त्यामुळे आगामी सामन्यांमध्ये भारताचे खेळाडू कशी कामगिरी करतात हे पहावं लागणार आहे .


जानेवारी महिना आला की सगळेच तिळगूळ आणि गुळाच्या पोळीसाठी संक्रांतीची वाट पाहतात . भारतीय संस्कृतीमध्ये प्रत्येक सणाला आणि त्यातील आहाराला शास्त्रीय महत्त्व आहे . थंडीमध्ये येणाऱ्या संक्रांतीमध्ये तीळ आणि गूळ खाण्याचेही विशेष महत्त्व आहे हे आपल्यातील अनेकांना माहित असेल . थंड वातावरणापासून शरीराचे रक्षण व्हावे यासाठी तीळ - गूळ खाल्ले जातात . तीळ हा आरोग्यासाठी अतिशय उपयुक्त पदार्थ असून त्याचे काळे तीळ आणि पांढरे तीळ असे दोन प्रकार असतात . पांढऱ्या तीळातही पॉलिश केलेले आणि न केलेले असे आणखी दोन प्रकार पहायला मिळतात . यामध्ये पॉलिश केलेले तीळ आरोग्यासाठी जास्त चांगले असतात . तीळ उष्ण असल्याने थंडीमध्ये शरीरातील उष्णता टिकवून ठेवण्यासाठी त्यांचा वापर केला जातो . ज्यांना थंडीचा जास्त त्रास होतो त्यांनी थंडीत अवश्य तीळ खावे . १ . अर्धा चमचा तीळ खाऊन त्यावर कोमट पाणी प्यायल्यास थंडीचा त्रास कमी होऊन शरीरातील उष्णता टिकून राहण्यास मदत होते . २ . याचे आरोग्यासाठी ज्याप्रमाणे फायदे असतात त्याचप्रमाणे त्वचा मुलायम राहण्यासाठीही तीळ उपयुक्त असतात . तीळात तेल असल्याने त्वचेची कांती सुधारते . त्यामुळे त्वचा कोरडी पडू नये यासाठी थंडीच्या सुरुवातीपासूनच तीळ खाल्ल्यास त्वचा कोरडी पडण्याचे प्रमाण कमी होते . ३ . ज्यांची त्वचा एरवीही कोरडी पडते त्यांनी एरवीही थोडे तीळ खाल्ल्यास त्याचा चांगला उपयोग होतो . ४ . मात्र ज्यांना उष्णतेचा त्रास होतो त्यांनी तीळ कमी प्रमाणात खावेत किंवा खाऊच नयेत . ज्यांना मधुमेह आहे अशांनी संक्रांतीच्या काळात तीळगुळ खाण्यावर नियंत्रण ठेवावे . ५ . तीळ पचायला जड असल्याने थंडीमध्ये भूक शमवण्यासाठी भाकरीला तीळ लावून खाण्याची पद्धत आहे . ६ . याबरोबरच आपण भाजीला दाण्याचा कूट घालतो त्याऐवजी थंडीमध्ये तीळाच्या कूटाचा वापर केल्यास तोही फायदेशीर ठरतो . यामुळे भाजीला एक वेगळी चव येते . ७ . थंडीच्या दिवसात लसूण , खोबरे घालून केलेली तिळाची चटणी खाणे चांगले . ज्या महिलांना पाळीत कमी रक्तस्त्राव होतो त्यांनी ही चटणी खाल्ल्यास फायदा होतो . ८ . बाळंत स्त्रीला पुरेसे दूध येत नसल्यास तिला दूधात तीळ घालून ते प्यायला द्यावे . यामुळे पुरेसे दूध येण्यास उपयोग होतो . ९ . ज्यांना लघवी स्वच्छ होत नाही त्यांनीही तीळ , दूध आणि खडीसाखर खाल्ल्यास मूत्राशय मोकळे होण्यास मदत होते . १० . दातांच्या बळकटीसाठी आणि स्वच्छतेसाठीही तिळाचा चांगला उपयोग होतो . याशिवाय केसांची वाढ चांगला व्हावी यासाठी तिळाचे तेल केसांना लावणे चांगले असते . वैद्य लीना बावडेकर , आयुर्वेदतज्ज्ञ


मुंबई / नवी दिल्ली : उत्तेजक चाचणीत दोषी ठरलेल्या अभिषेक गुप्ता याला अखेर दुलीप करंडक लढतीसाठी वगळण्यात आले . त्याच्याऐवजी अक्षय वाडकर याची निवड करण्यात आली आहे . दुलिप करंडक स्पर्धा 17 ऑगस्ट ते 8 सप्टेंबरदरम्यान होणार आहे . या स्पर्धेसाठी निवडलेल्या इंडिया रेड संघात यष्टीरक्षक फलंदाज अभिषेकला निवडले होते . याच अभिषेकवर भारतीय क्रिकेट मंडळाने 14 सप्टेंबरला उत्तेजक चाचणीत दोषी ठरवल्याने बंदी घातली होती . निवड समिती सदस्यांना त्याच्यावरील बंदीची कल्पना नव्हती , असा खुलासा भारतीय मंडळाने आता केला आहे . अभिषेक गुप्तावर आठ महिन्यांची बंदी आहे , याकडे भारतीय क्रिकेट मंडळाच्या उत्तेजक प्रतिबंधक समितीने लक्ष वेधले . त्यानंतर निवड समितीने गुप्ताऐवजी वाडकरची एकमताने निवड केल्याचे भारतीय मंडळाच्या पत्रकात म्हटले आहे . गुप्ताच्या उत्तेजक चाचणीत टर्ब्युटालाइन हे उत्तेजक आढळले होते . ते प्रामुख्याने कफ सिरपमध्ये असते . त्यामुळेच त्याच्यावरील बंदीचा कालावधी कमी झाला होता . गुप्तावरील बंदीचा कालावधी 15 जानेवारी ते 14 सप्टेंबर आहे . त्याच्याऐवजी निवडलेला वाडकर हा विदर्भचा यष्टीरक्षक फलंदाज आहे . तो प्रथम श्रेणीच्या नऊ लढती खेळला आहे . दुलिप स्पर्धेतील लढती बंगळूर आणि अलूर येथे होतील . भारत ( यष्टीरक्षक ) , अक्षय वाखरे , स्वप्नील सिंग , बासिल थंपी , बी . अयप्पा , जयदेव उनाडकत , धवल कुलकर्णी . मिथुन , इशान पोरेल , वाय . पृथ्वी राज . सोळंकी , जलज सक्सेना , कर्ण शर्मा , विकास मिश्रा , के . विघ्नेश , अंकित राजपूत , अशोक दिंडा , अतिथ शेख .


जगभरात अल्पावधीत प्रसिद्ध झालेलं इन्स्टाग्राम हे फोटो शेअररिंग अॅप काही महत्त्वाचे बदल करत आहे . आपल्या प्रतिस्पर्धी अॅप्सना टक्कर देण्यासाठी गेल्या काही महिन्यांपासून इन्स्टाग्रामनं काही मह्त्त्वाचे बदल केले आहेत . हे अॅप अधिक युजर फ्रेंडली होण्यासाठी तसेच युजर्सना काहीतरी नवं देण्यासाठी इन्स्टाग्राम प्रयत्न करत आहे . सध्या हे अॅप आपलं ‘regram’ हे फीचर आणण्याचा प्रयत्न करत आहेत . या फीचरमुळे एखाद्या सेलिब्रिटी किंवा महत्त्वाच्या व्यक्तींच्या पोस्ट सामान्य युजर्सना आपल्या इन्स्टास्टोरी म्हणून ठेवता येणार आहे . सुरूवातीला हे फीचर फक्त काही युजर्सपुरताच मर्यादीत असेल असं टेक क्रंचनं म्हटलं आहे . काही महिन्यांनंतर हे समान्य युजर्ससाठी उपलब्ध होईल अशीही शक्यता वर्तवण्यात येत आहे . ‘regram’ या फीचरची चाचणी सुरू आहे . आतापर्यंत युजरला स्वतःचे फोटो , व्हिडिओ इन्स्टा स्टोरी म्हणून शेअर करता येत होती . पण आता दुसऱ्यांची पोस्टही शेअर करता येणार आहे . त्याचप्रमाणे इन्स्टाग्राम व्हॉइस आणि व्हिडिओ कॉलिंगचे फीचरदेखील आणणार आहे . याचीही चाचणी सुरू आहे . या फीचरमुळे युजरना व्हॉट्स अॅपप्रमाणे व्हिडिओ आणि वॉइस कॉलिंग करता येणार आहे .


सध्याच्या घडीला भारतीय मोबाईल मार्केटमध्ये शिओमी दुस - या क्रमांकावर आहे . रेडमी नोट ३ च्या यशानंतर ‘शिओमी’ने रेडमी नोट फोर लाँच केला आहे . या महिन्याच्या पहिल्याच दिवशी बारा वाजल्यापासून फ्लिपकार्ट आणि Mi . com . वर हा फोन सवलतीच्या दरात उपलब्ध आहे . आणखी एक आनंदाची बाब म्हणजे आजच्या दिवशी मॅट ब्लॅक रंगात देखील हा फोन उपलब्ध आहे . स्वस्त , सुंदर , टिकाऊ या तीन गोष्टींवर लक्ष केंद्रीत करून शिओमीने ‘रेडमी नोट थ्री’ची पुढची आवृत्ती ‘रेडमी नोट फोर’ भारतात आणली आहे . भारतीय बाजारापेठेत शिओमी दुस - या क्रमांकावर आहे . भारतीय ग्राहकांकडून या हँडसेटला चांगला प्रतिसाद मिळत आहे . भारतीय बाजारपेठेत या वर्षी सुमारे ७० लाख हँडसेटची विक्री करण्याचा शिओमीचा मानस आहे . गेल्या आठवड्यात देखील या दोन्ही वेब पोर्टलवर शिओमीचा रेडमी नोट फोर सवलतीच्या दरात उपलब्ध होता . या ऑफरला भरघोस प्रतिसाद लाभला . अल्पावधितच या हँडसेटची विक्री झाली . पण तेव्हा गोल्डन आणि व्हाईट अशा दोन रंगात हा फोन उपलब्ध होता . आता मॅट ब्लॅक रंगात देखील हा फोन उपलब्ध होणार आहे ‘रेडमी नोट फोर’चे तीन प्रकार उपलब्ध आहेत . तुम्ही तुमच्या आवडीनुसार यात टू जीबी – थ्री जीबी रॅम आणि ३२ जीबी मेमरी , फोर जीबी रॅम आणि ६४ जीबी मेमरी असे तीन प्रकार निवडू शकता . हा मोबाइल पूर्णपणे मेटलचा बनविण्यात आला आहे . शिओमीने यात स्नॅपड्रॅगॉनचा ६२५ ऑक्टा कोर हा प्रोसेसर आणि अड्रिनो ५०६ हा जीपीयू वापरला आहे ज्यामुळे तुम्ही तुमच्या मोबाइलमधील गेम्स अधिक चांगल्या प्रकारे आणि विनाअडथळा खेळू शकता तसेच नेहमीच्या वापरातील लहान , मोठे अॅपसुद्धा सहज वापरू शकता . या प्रोसेसरचे वैशिष्टय़े असे की हा खूप कमी वीज वापरतो , ज्यामुळे कमी बॅटरीचा उपयोग होतो आणि तुम्ही तुमच्या मोबाइलचा वापर अधिक काळ करू शकता . शिवाय यात ४१०० एमएएचची बॅटरी देण्यात आली आहे त्यामुळे एकदा मोबाइल चार्ज केल्यानंतर एक ते दीड दिवस सहज वापरू शकता . ‘रेडमी नोट फोर’मध्ये दोन सिम कार्डची सुविधा आहे . परंतु एका वेळी दोन सिम कार्ड किंवा एक सिम कार्ड आणि एक मेमरी कार्ड वापरू शकता . यात तुम्ही मेमरी कार्डच्या साहाय्याने स्टोरेज १२८ जीबीपर्यंत वाढवू शकता . ‘रेडमी नोट फोर’मधे मागील बाजूस १३ मेगापिक्सेल कॅमेरा देण्यात आला आहे . मोबाइल किंमत : टू जीबी रॅम / ३२ जीबी मेमरी रु . ०९ , ९९९ / - थ्री जीबी रॅम / ३२ जीबी मेमरी रु . १० , ९९९ / - फोर जीबी रॅम / ६४ जीबी मेमरी रु . १२ , ९९९ / -


बॉक्स ऑफिसवर १०० कोटी रुपयांचे कलेक्शन करत मिळवलेल्या अभूतपूर्व यशानंतर सोनू के टिटू की स्वीटी’ चित्रपटाचा वर्ल्ड टेलिव्हिजन प्रिमिअर होणार आहे . प्रिमिअर येत्या रविवारी १० जून रोजी रात्री ८ वाजता सोनी मॅक्सवर पाहता येणार आहे . ‘प्यार का पंचनामा’ सीरिजसाठी प्रसिद्ध असलेला दिग्दर्शक लव रंजनने ‘सोनू के टीटू की स्वीटी’ या चित्रपटाचे दिग्दर्शन केले आहे . या रोमॅण्टिक कॉमेडी चित्रपटात कार्तिक आर्यन , नुशरत भारुचा आणि सनी सिंग यांच्या मुख्य भूमिका आहेत . ‘प्यार का पंचनामा’ आणि ‘प्यार का पंचनामा’ या चित्रपटांच्या सीरिजमुळे दिग्दर्शक लव रंजन प्रकाशझोतात आला . या रोमॅण्टिक कॉमेडी चित्रपटांना प्रेक्षकांचा चांगला प्रतिसाद मिळाला होता . तर नुकताच प्रदर्शित झालेल्या ‘सोनू के टिटू की स्वीटी’ या चित्रपटानेदेखील बॉक्स ऑफीसवर बाजी मारली . लव रंजनच्या आतापर्यंतच्या चित्रपटात कोणतेच मोठे स्टार पाहायला मिळाले नाहीत , हीच त्याच्या सिनेमांची जमेची बाजू आहे . चित्रपटाच्या टेलिव्हिजन प्रिमिअरबद्दल बोलताना कार्तिक आर्यन म्हणाला की , ‘लवच्या लेखनात काहीतरी खास आहे , जे फक्त देवालाच माहीत . पण जेव्हा जेव्हा त्याचे कथानक पडद्यावर येते , तेव्हा - तेव्हा ते हिट ठरते . ‘प्यार का पंचनामा २’ ला मिळालेल्या यशानंतर ‘सोनू के टिटू की स्वीटी’ या चित्रपटाने आमच्या आयुष्यात महत्त्वपूर्ण बदल केला . बॉलिवूडमध्ये आमचे नाव अधोरेखित करायला या चित्रपटाची महत्त्वपूर्ण भूमिका आहे . या चित्रपटाची टीमच काही खास होती . अगदी पडद्यावर सनी आणि माझ्यातील बॉण्डिंगपासून ते चित्रपटाच्या संगीतापर्यंत सारेच योग्यरित्या जुळून आले होते . ’


एक विशिष्ट तापमान गाठल्यावर कर्करोगाच्या पेशींना नष्ट करणारे स्वय नियमित अतिसूक्ष्मकण ( नॅनोपार्टिकल्स ) संशोधकांनी विकसित केले आहेत . कर्करोगाच्या पेशींना स्वतःहून नष्ट करणारे अतिसूक्ष्मकण ब्रिटनमधील सरे विद्यापीठातील संशोधकांनी विकसित केले असून याचा वापर कर्करोगाच्या रुग्णांवर उष्णतेच्या साहाय्याने उपचारासाठी होऊ शकतो , असे संशोधकांनी सांगितले . उष्णतेच्या साहाय्याने आजारावर उपचार करणारी ( थर्मोथेरपी ) उपचार पद्धत कर्करोगाच्या रुग्णांवर याआधीपासून वापरली जात आहे . परंतु यामुळे निरोगी पेशींनाही धोका पोहोचतो . परंतु उपचारादरम्यान अतिसूक्ष्मकणांचे तापमान ४२ ते ४५ अंश सेल्सियस दरम्यान नियंत्रित ठेवल्यास निरोगी पेशींना कोणताही परिणाम न करता कर्करोगांच्या पेंशी कमकुवत किंवा नष्ट करता येते . या पद्धतीमुळे कर्करोगावर उपचार करण्याच्या पद्धतीमध्ये मोठे बदल घडू शकतात , असे सरे विदय़ापीठाच्या तंत्रज्ञान संस्थचे मुख्य प्राध्यापक रवी सिल्वा यांनी सांगितले . जर आपण उपचार करताना कर्करोगाच्या पेशीना नष्ट करण्यासाठी पर्याप्त उच्च पण निरोगी पेशींना अपाय होणार नाही इतके कमी तापमान राखले तर नक्कीच कर्करोगांशी लढण्यात मदत होईल असे सिल्वा यांनी सांगितले . झिंक - कोबाल्ट - क्रोमियम - फेराइटचे अतिसूक्ष्मकणांचा अभ्यास नॅनोस्केल नियतकालिकात प्रसिद्ध करण्यात आला आहे . या अतिसूक्ष्मकणचे तापमान ४५ अंश सेल्सियसपर्यंत पोहोचल्यावर ते तापमानात होणारी वाढ स्वतःहून थांबवतात . या अतिसूक्ष्मकणांध्ये विषारी घटकांचे प्रमाण अत्यल्प असून यामुळे शरीराला कोणत्याही प्रकारचे कायमस्वरूपी नुकसान होत नाही , असे संशोधकांनी सांगितले .


जाकार्ता ( इंडोनेशिया ) - भारतीय कबड्डी संघांनी आशियाई क्रीडा स्पर्धेत पहिल्या दिवशी जोरदार चढाई केली . पुरुषांनी सलग दोन , तर महिलांनी एक विजय मिळवला . भारतीयांच्या खेळात सफाई निश्चित होती . पण , कधी थेट समोर न आलेल्या श्रीलंकेविरुद्ध खेळताना भारतीयांच्या नियोजनाचा कस लागला . सुरवातीची आघाडी महत्त्वपूर्ण असतानाच भारत येथे श्रीलंकेविरुद्ध ३ - ७ असे मागे पडले होते . त्या वेळी अजय ठाकूर आणि मनू गोयतच्या चढाया निर्णायक ठरल्या . त्याचवेळी गिरीश इरनाक आणि मोहित चिल्लर यांची कोपरारक्षकाची कामगिरी जोरदार झाली . लय सापडल्यावर त्यांनी श्रीलंकेला दडपणाखाली टाकत विश्रांतीला दोन लोण देत २७ - १३ अशी आघाडी मिळविली . उत्तरार्धात श्रीलंकेच्या खेळाडूंनी सुपर टॅकलचा सपाटा लावत भारतीयांना इशारा दिला . दोनदा अजय ठाकूर , तर एकदा मनू गोयत यात सापडले . मात्र , मोठी आघाडी भारताच्या पथ्यावर पडली . सुपर टॅकलच्या फेऱ्यातून बाहेर पडत भारताने अखेर श्रीलंकेवर तिसरा लोण देत आपली बाजू भक्कम केली . भारताच्या चढाईपटूंनी दाखवलेला वेग आणि कौशल्य हाच या सामन्यातला फरक ठरला ; अन्यथा श्रीलंकेच्या बचावपटूंकडून भारताला चांगले आव्हान मिळत होते . अजय ठाकूर , मनू गोयत , राहुल चौधरी , प्रदीप नरवाल , रिशांक देवाडिगा असे चढाईतील सगळे पर्याय भारतीय संघाने वापरले . भारताने हा सामना ४४ - २८ असा जिंकून आपले वर्चस्व अधिक भक्कम केले . त्यापूर्वी , पहिल्या सामन्यात भारतीय पुरुषांनी बांगलादेशाचे आव्हान ५० - २१ असे सहज परतवून लावले . महिला संघाने जपानचा ४३ - १२ असा पराभव केला .


' एक डाव धोबीपछाड ' चित्रपटानंतर सुबोध भावे आणि मुक्ता बर्वे " हृदयांतर ' चित्रपटासाठी तब्बल नऊ वर्षांनी पुन्हा एकत्र आलेत . दोघे पती - पत्नीची भूमिका साकारत आहेत . विक्रम फडणीस प्रॉडक्शन आणि " यंग बेरी एंटरटेन्मेंट ' बॅनरखाली बनत असलेला " हृदयांतर ' 9 जूनला प्रदर्शित होतोय . विक्रम फडणीस , प्रताप सरनाईक आणि त्यांचा मुलगा पूर्वेश सरनाईक यांनी चित्रपटाची निर्मिती केली आहे . सुबोध - मुक्ताबरोबरच सोनाली खरेही त्यात आहे . जोशी कुटुंबाच्या कथेमध्ये समायरा जोशीच्या भूमिकेत मुक्ता आहे . तिच्या पतीची अर्थात , शेखर जोशीची भूमिका सुबोध करतोय . चित्रपटाचे खास आकर्षण म्हणजे , हृतिक रोशनही त्यात एका विशेष भूमिकेत आहे . सुबोध म्हणतो , " मुक्ता आणि मी पुण्यातले . कॉलेजमध्ये असताना पुरुषोत्तम करंडक स्पर्धेपासून आमची मैत्री आहे . मुंबईत आल्यानंतर आम्ही " बंधन ' मालिका केली होती . त्यानंतर " एक डाव धोबीपछाड ' चित्रपट केला . तिच्या कामाबद्दल मला अतिशय आदर आहे . तिच्याबरोबर काम करताना मी नेहमीच रिलॅक्स असतो . ' मुक्ताने सांगितले की , कॉलेजमध्ये असतानाच ज्याच्याशी एकदा तरी बोलावंसं वाटावे , असा लाखो तरुणींच्या दिलाची धडकन असलेला हॅण्डसम हंक सुबोध ते माझा जीवलग मित्र सुब्या , असा आमच्या मैत्रीचा प्रवास झालाय . सुरुवातीच्या काळात सुबोधने दिग्दर्शित केलेल्या एका नाटकाचे मी कॉश्च्युम्सही केले होते . " हृदयांतर ' आमच्यासाठी नक्कीच एक अविस्मरणीय सिनेमा असेल .


भारतीय क्रिकेट नियामक मंडळासाठी ( बीसीसीआय ) सर्वाधिक कमाईचे साधन असलेल्या लोकप्रिय इंडियन प्रिमियर लीगवर ( आयपीएल ) संकट ओढावले आहे . सुप्रीम कोर्टाने नियुक्त केलेली नवी समिती आणि राज्य क्रीडा संघटनांमध्ये वाद सुरू असल्याने आयपीएलवर अनिश्चिततेचे सावट निर्माण झाल्याचे सांगण्यात येत आहे . बीसीसीआयमधील सुत्रांनी दिलेल्या माहितीनुसार आयपीएल सामन्यांचे आयोजन करण्यासाठी राज्य क्रीडा संघटनांना लागणाऱया निधीचे वाटप होऊ शकणार नाही . त्यामुळे आयपीएलचे सामने आयोजित करणे कठीण होऊन बसणार आहे . आयपीएल स्पर्धा न झाल्यास बीसीसीआयला याचा सर्वात मोठा फटका बसेल . ‘बीसीसीआय’ला तब्बल २ , ५०० कोटींचे नुकसान होईल , असा अंदाज व्यक्त करण्यात येत आहे . मिळालेल्या माहितीनुसार , आयपीएलच्या प्रत्येक सामन्यासाठी राज्य क्रीडा संघटनांना ६० लाख रुपये दिले जातात . यातील ३० लाख बीसीसीआयकडून दिले जातात , तर उर्वरित ३० लाख इतर प्रायोजकांकडून दिले जातात . राज्य क्रीडा संघटनांकडून हे पैसे सामना , सराव शिबीर , लायटिंग , मैदानातील इतर तयारी आणि ग्राऊंड स्टाफवर खर्च केले जातात . यापूर्वी आयपीएल स्पर्धेसाठी आगाऊ रक्कम दिली जायची , पण यावेळी तशी परिस्थिती राहिलेली नाही . जोपर्यंत लोढा समितीने सुचविलेल्या शिफारशी बीसीसीआय स्विकारणार नाही , तोवर बीसीसीआयला कोणताही खर्च करता येणार नसल्याचा निर्णय सुप्रीम कोर्टाने दिला आहे . न्यूझीलंड , इंग्लंड , बांगलादेश आणि ऑस्ट्रेलिया विरुद्धच्या मालिकेसाठी देखील राज्य क्रीडा संघटनेने खर्च करणे शक्य नसल्याचे सांगितले होते . त्यानंतर सुप्रीम कोर्टाने या मालिकांसाठी निधी देण्यासाठी परवानगी दिली होती . मात्र , आयपीएलबाबत अद्याप तसा कोणताही निर्णय कोर्टाने दिलेला नाही .


स्मार्टफोनची बॅटरी लवकर उतरण्याची समस्या अनेकांना सतावते . खरंतर पूर्वीचे फोन दोन - दोन , तीन - तीन दिवस चार्ज करण्याची गरजच पडायची नाही , पण आता दिवसातून किमान दोनदा तरी स्मार्टफोन चार्ज करावा लागतो . पण फोन चार्ज करताना आपण काही चुका आपण हमखास करतो . या चुका टाळल्या तर फोनची बॅटरी दीर्घकाळ टिकायला नक्कीच मदत होईल , त्यामुळे फोन चार्ज करताना या टिप्स नक्की लक्षात ठेवा . – अनेकांना स्मार्टफोनची बॅटरी पूर्णपणे उतरल्यावर तो चार्ज करण्याची सवय असते . पण असं न करता बॅटरी २० टक्क्यांवर आली की फोन चार्ज करावा . – अगदी १०० टक्के चार्जिंग केली नाही तरी चालेल पण नेहमी फोन किमान ८० टक्क्यांपर्यंत चार्ज होऊ द्यावा . – फोन चार्ज करताना काहीजण त्या मोबाईल कंपनीचा चार्जर न वापरता मिळेल तो चार्जर घेऊन फोन चार्ज करतात . पण असं करणं चुकीचं आहे . प्रत्येक फोनची बॅटरी ही वेगवेगळी असते तिला किती ऊर्जा आवश्यक आहे , याचं ठराविक प्रमाण असतं त्यामुळे नेहमीच मोबाईल कंपनीच्या चार्जरने फोन चार्ज करावा . – फोन रात्रभर कधीही चार्ज करत ठेवू नये . जास्तवेळ बॅटरी चार्ज झाल्याने तिची ‘बॅटरी लाईफ’ कमी होते . – पॉवर बँक वापरून फोन चार्ज करतेवेळी कधीही फोनवर बोलू नये , यामुळे फोनचं आतील तापमान वाढतं आणि यामुळे ‘बॅटरी लाईफ’ कमी होण्याची शक्यता अधिक असते . – जर तुम्ही मोबाईल कव्हर वापरत असाल , तर फोन चार्ज करताना मोबाईल कव्हर काढून मग फोन चार्ज करावा . – स्वस्तातले चार्जर फोन चार्ज करण्यासाठी कधीही वापरू नये , यामुळे बॅटरीला अधिक धोका निर्माण होतो आणि बॅटरी लवकर खराब होते .


कसोटी क्रिकेटमध्ये अफगाणिस्तानचे पाऊल अपयशी ठरले . भारताच्या अनुभवापुढे सर्वच आघाड्यांवर अफगाणिस्तान निष्प्रभ ठरले . मर्यादित षटकांचा पगडा असलेल्या त्यांच्या फलंदाजांनी निराशा केली . त्यांच्या फलंदाजांना दोन्ही डावांत मिळून 90 षटकांचाही सामना करता आला नाही . दोन्ही डाव मिळून त्यांचे फलंदाज 66.3 षटके खेळले . पहिला डाव 27.5 षटकांत 109 धावांत आटोपल्यावर , त्यांचा दुसरा डाव 38.4 षटकांत 103 धावांतच गुंडाळला गेला . भारताने दुसऱ्या दिवशीच 1 डाव 262 धावांनी कसोटी कारकिर्दीमधील मोठा विजय मिळविला . अफगाणिस्तानच्या फलंदाजांनी निराशा केली असली तरी , दुसऱ्या दिवशी भारताच्या हार्दिक पंड्याने कसोटी क्रिकेटला साजेशी समंजस फलंदाजी करून आपली छाप पाडली . त्याने केलेल्या 71 धावांच्या खेळीमुळे भारताला पहिल्या डावात 450 धावांचा टप्पा ओलांडण्यास अडचण आली नाही . भारताचा पहिला डाव 474 धावांत संपुष्टात आला . अफगाणिस्तानकडून अहमदझाईने 51 धावांत 3 गडी बाद केले . त्यांचे प्रमुख अस्त्र असलेल्या रशीद खानने दोन गडी बाद केले ; पण त्याला 154 धावांचे मोल मोजावे लागले . भारताच्या धावसंख्येला उत्तर देताना अफगाणिस्तानच्या पवित्र्याकडे लक्ष होते . त्यांना मोहंमद शहजादकडून अपेक्षा होत्या . त्याने चांगला तगदेखील धरला , पण चोरटी धाव घेण्याच्या नादात तो धावबाद झाला . त्यानंतर त्यांचे अन्य फलंदाज भारतीय गोलंदाजांसमोर ढेर झाले . कधी चांगला चेंडू , तर कधी खराब फटक्याने पाहुण्यांचे फलंदाज बाद झाले . अश्विनच्या फिरकीचा अंदाज कुणालाच आला नाही . जडेजाची फिरकीही त्यांना धडे देणारी ठरली . त्यामुळे त्यांचा पहिला डाव 109 धावांत आटोपला . भारतीय कर्णधार अजिंक्य रहाणेने फॉलोऑनचा निर्णय घेतला . दुसऱ्या डावांतही चित्र वेगळे दिसले नाही . या वेळी उमेश यादवने त्यांचे आघाडीचे तीन फलंदाज परत पाठवले . त्यानंतर कर्णधार स्टॅनिकझाईने सव्वा तास दाखवलेला संयम हीच काय ती अफगाणिस्तानसाठी जमेची बाजू ठरली ; पण तो बाद झाला आणि भारताने नंतर झटपट डाव गुंडाळत मोठ्या विजयावर शिक्कामोर्तब केले . संक्षिप्त धावफलक भारत पहिला डाव 474 ( मुरली विजय 105 , शिखर धवन 107 , हार्दिक पंड्या 71 , यामिन अहमदझाई 3 - 51 , वफादार 2 - 100 , रशीद खान 2 - 154 ) वि . वि . अफगाणिस्तान 109 ( महंमद नाबीद 24 , अश्विन 4 - 27 , ईशांत शर्मा 2 - 28 , जडेजा 2 - 18 ) आणि 103 ( हशमतउल्ला शाहिदी 36 , स्टॅनिकझाई 25 , जडेजा 4 - 17 , उमेश यादव 3 - 26 , ईशांत शर्मा 2 - 17 ) .


चार मैत्रिणींची कथा प्रेक्षकांच्या भेटीला घेऊन आलेला ‘वीरे दी वेडिंग’ हा चित्रपट सध्या बॉक्स ऑफीसवर चांगलाच गाजतोय . कपड्यांवरून , ठराविक दृष्ये आणि संवादावरून काही लोकांनी चित्रपटाला ट्रोल केलं असलं तरी हा या वर्षाचा सर्वांत ‘ग्लॅमरस चित्रपट’ ठरतोय असं म्हणायला हरकत नाही . चित्रपटातील करिना कपूर , सोनम कपूर , स्वरा भास्कर आणि शिखा तल्सानिया या चौघींच्याही फॅशनेबल कपड्यांनी विशेष लक्ष वेधून घेतलं . त्यातही सर्वाधिक चर्चा झाली ती म्हणजे चित्रपटात करिनाने लग्नात परिधान केलेल्या डिझायनर लेहंग्याची . अनेकांना या लेहंग्याची डिझाइन अत्यंत आधुनिक आणि फॅशनेबल वाटली पण सुमारे २५ वर्षांपूर्वीच हा लेहंगा डिझाइन करण्यात आला होता . प्रसिद्ध फॅशन डिझायनर अबू जानी आणि संदीप खोसला या जोडीने तो लेहंगा २५ वर्षांपूर्वी डिझाइन केला होता . ऑफ शोल्डर पिवळ्या रंगाच्या लेहंग्याबद्दल संदीपने सोशल मीडियावर काही माहिती दिली आहे . ‘विंटेज गारमेंटचा हा लग्नातील लेहंगा आहे . आमच्या कलेक्शनमध्ये तो २५ वर्षांपासून आहे . सोनमची बहिण रिया जेव्हा हे कलेक्शन पाहायला आली तेव्हा आम्ही बरेच कपडे तिच्यासमोर ठेवले . त्यापैकी तिला हा लेहंगा खूप आवडला . लेहंगा आणि ब्लाऊजची डिझाइन जशीच्या तशी ठेवण्यात आली आणि करिनाच्या मापानुसार ते शिवण्यात आले . त्याला अजून मॉडर्न टच देण्यासाठी नव्याने फक्त दुपट्टा डिझाइन करण्यात आला आणि तो सर्वांनाच आवडला . ’ वाचा : अशोक सराफ यांना ‘मामा’ का म्हणतात माहितीये ? ‘वीरे दी वेडिंग’मध्ये फॅशनचा एक नवा अंदाज प्रेक्षकांना पाहायला मिळाला आणि अनेकांना तो आवडला . लव्ह , लग्न आणि लोचामध्ये अडकलेल्या या चार मैत्रिणींची कथा बॉक्स ऑफीसवर किती कमाई करण्यात यशस्वी ठरेल हे पाहणं औत्सुक्याचं ठरणार आहे .


शिओमी मागच्या काही दिवसांपासून भारतात आपली नवनवीन उत्पादने दाखल करत आहे . कंपनीने नुकताच आपला Redmi Y2 हा फोन लाँच केला असून आता त्यावर एक खास सेलही जाहीर केला आहे . हा सेल आजच्या दिवसापुरता असून यामध्ये ग्राहकांना आकर्षक अशी कॅशबॅक ऑफर मिळणार आहे . हा सेल www . amazon . com आणि www . mi . com वर आहे . काही वेळापूर्वी हा सेल सुरु झाला असून तुम्ही नवीन फोन घेण्याचा विचार करत असाल तर तुम्ही या ऑफरचा लाभ घेऊ शकता . Redmi Y2 मोबाईलच्या २ व्हेरिएंटसाठी एअरटेलकडून १८०० रुपयांची कॅशबॅक ऑफर देण्यात येणार आहे . एअरटेलच्या प्रीपेड युजर्सना ही ऑफर मिळेल . यामध्ये ग्राहकांना ५० रुपयांचे ३६ कूपन मिळतील . १९९ आणि ४४८ रुपयांचे रिचार्ज करणाऱ्यांना ही कॅशबॅक ऑफर मिळणार आहे . मात्र यासाठी तुम्हाला एअरटेलच्या मोबाईल अॅपवरुन रिचार्ज करावे लागेल . सध्या शिओमी कंपनीच्या फोनला बाजारात चांगलीच मागणी असून नव्याने आलेल्या या फोनलाही ग्राहकांनी काही दिवसांतच पसंती दिली होती . Xiaomi Redmi Y2 या फोनची ३ जीबी रॅम आणि ३२ जीबी मेमरी असलेल्या फोनची किंमत भारतात ९ , ९९९ रुपये आहे . तर ४ जीबी रॅम आणि ६४ जीबी मेमरी असलेल्या फोनची किंमत १२ , ९९९ रुपये आहे . गडद राखाडी , गोल्ड आणि रोज गोल्ड या रंगात हा फोन उपलब्ध आहे . फोन लाँच करतानाच आपण ग्राहकांना काही ऑफर देणार असल्याचे कंपनीने जाहीर केले होते . या फोनमध्ये सेल्फी कॅमेरासाठीही लाईट देण्यात आला आहे . यात Red Mi Note 5 प्रमाणे ऑटो एचडीआर मोड देण्यात आला आहे . फोनला १२ मेगापिक्सल आणि ५ मेगापिक्सलचे २ रियर कॅमेरे देण्यात आले आहेत . फोनला स्नॅपड्रॅगन ६२५ प्रोसेसर देण्यात आला आहे . फोनची मेमरी ३२ आणि ६४ जीबीवरुन २५६ जीबीपर्यंत वाढवता येणार आहे . ३०८० मिलिअॅम्पियर्सची बॅटरीही देण्यात आली आहे .


ऑस्कर पुरस्कार सोहळ्यात प्रियांका चोप्राने दुसऱ्यांदा रेड कार्पेटवर हजेरी लावली होती . दीपिका मात्र ऑस्करच्या पार्ट्यांमध्येच अधिक दिसली . दीपिका आणि प्रियांका या पुरस्कार सोहळ्याच्या अनेक कार्यक्रमाला उपस्थित राहणार हे कळल्यानंतर त्यांच्या लूकबद्दल चांगलीच चर्चा रंगली होती . अफ्टर पार्टीमध्येही दीपिका आणि प्रियांकाने त्यांचा जलवा दाखवला . या अफ्टर पार्टीमध्ये दीपिका आणि प्रियांका दोघींनी काळ्या रंगाला पसंती दिली होती . प्रियांकाने काळ्या रंगाचा ड्रेस परिधान करुन केस मोकळे सोडले होते तर दुसरीकडे दीपिकाही काळ्या आणि सोनेरी रंगाच्या ड्रेसमध्ये मनमोहक दिसत होती . या दोघींसाठी हे वर्ष फारच महत्त्वपूर्ण आणि यशाचे होते . दीपिकाचा ट्रिपल एक्सः रिटर्न ऑफ झेंडर केज या सिनेमाने जगभरात चांगली कमाई केली . तर प्रियांकाचाही बेवॉच हा सिनेमा प्रदर्शनासाठी सज्ज आहे . याशिवाय प्रियांकाला क्वांटिको मालिकेमुळे सलद दुसऱ्यांदा पिपल्स चॉईस हा पुरस्कारही मिळाला . ८९ व्या अॅकॅडमी पुरस्कार सोहळ्यात ती बेवॉर्चमधील सह - कलाकार ड्वेन जॉनसन अर्थात द रॉर याच्यासोबत झळकली . ९० च्या दशकातली सर्वात प्रसिद्ध टीव्ही मालिका म्हणून बेवॉर्चची ओळख आहे . या मालिकेवर आधारीतच हा सिनेमा आहे . इंडियन एक्सप्रेस डॉट कॉमला दिलेल्या माहितीनुसार दीपिका ऑस्करच्या रेड कार्पेट कार्यक्रमात सहभागी नव्हती . तर प्रियांकाने सिल्वर राल्फ आणि रुसो यांनी डिझायन केलेला ड्रेस परिधान केला होता . या ड्रेसमध्ये प्रियांका मनमोहक आणि मादक दिसत होती . असे म्हटले जाते की प्रियांकाचा हा ड्रेस सुमारे ५० लाख रुपयांचा होता .


बॉलिवूडचा किंग शाहरुख खान यांची मुलेही सोशल मीडियावर किंग आहेत . शाहरुखचा लहान मुलगा अब्राम खान नेहमीच सोशल मीडियावर चर्चेचा विषय बनत असतो . अब्रामचा बहीण सुहानाच्या मैत्रिणींसोबतचा एक फोटो सोशल मीडियावर व्हायरल झाला आहे . या फोटोत अब्राम , सुहानाच्या मैत्रिणींसोबत वेळ घालवताना दिसत आहे . हा फोटो फ्युचर डॉट बॉलिवूड या नावाने इन्स्टाग्राम अकाऊंटवरुन शेअर करण्यात आला आहे . याशिवाय सुहानाचाही एक फोटो शेअर करण्यात आला आहे . दरम्यान , गौरी खानने तिच्या इन्स्टाग्राम अकाऊंटवरुन अब्रामच्या ट्री हाऊसचे फोटो पोस्ट केले होते . या फोटोंमध्ये अब्राम त्याच्या या सुरेखशा ट्री हाऊसमध्ये खेळताना दिसत होता . साबु सिरीलने अब्रामच्या या ट्री हाऊसचे डिझाईन केले आहे . बालपणीच्या गप्पांमध्ये आणि खेळांमध्ये ट्री हाऊस सर्वांनाच हवेहवेसे असते . त्यामुळे अब्रामचे हे ट्री हाऊस तुम्हालाही आवडेल असेच आहे . तिन्ही मुलांमध्ये अब्रामचेच सर्वात जास्त लाड होत असल्याचे काही दिवसांपूर्वीच शाहरुख आणि गौरीने सांगितल्याचे वृत्त इंडियन एक्सप्रेसने प्रसिद्ध केले होते . अब्रामचे ज्या प्रकारे लाड होत आहेत तितके लाड सुहाना आणि आर्यनचेही झाले नाहीत अशी भावना गौरीने व्यक्त केली होती . अब्रामच्या याच प्रेमापोटी त्याच्यासाठी आता एक खास ट्री हाऊस बनवून घेण्यात आले आहे .


होळी , दसरा , दिवाळी , गणपती असे सण दरवर्षी येतात . प्रत्येक वर्षी आपण त्यात उत्साहाने सहभागी होतो . सण तोच असला तरी दरवर्षी आपण त्यात नव्या उत्साहाने सहभागी होतो . पण बाकी सणांपेक्षा रंगपंचमीचं टेन्शन वेगळं असतं . पुढचा एक आठवडा तरी शाळा , काॅलेज किंवा आॅफिसमध्ये तोंडात मारल्यासारखे लाल , हिरवे , पिवळे चेहरे घेत अनेकजण वावरत असतात . पण या रंगांचा तुमच्या त्वचेवर आणि विशेषतः पुरूषांच्या चेहऱ्यावरच्या केसांवर परिणाम होऊ शकतो . तेव्हा पाहुयात रंगपंचमीनंतर दाढीची निगा कशी राखायची ते रंग खेळण्यापूर्वी रंग खेळायला जाण्यापूर्वील दाढीला नारळाचं तेल किंवा कॅस्टर आॅईल लावा . तेलामुळे रंग फार चिकटणार नाही आणि तो धुवून काढणं सोपं जाईल . याशिवाय तुम्ही माॅईश्चरायझर किंवा सनस्क्रीन लोशनचा वापर करूनही दाढी काहीशी ओलसर ठेवू शकता . रंग खेळल्यानंतर धुळवडीचा उत्साह संपला की घरी आल्याआल्या आंघोळ करा . दाढी थंड पाण्याने धुवून कुठलंही ‘बेअर्ड वाॅश’ ( Beard Wash ) लोशन दाढीला लावा . यामुळे रंग निघायला मदत होईल . रंग खेळून झाल्यावर लगेचच दाढी स्वच्छ करा . रंग वाळल्यावर त्याचा थर बसण्याची शक्यता जास्त असते . लिंबाचा वापर करत तुम्ही तुमच्या दाढीला लागलेला रंग काढू शकता . यासाठी लिंबाचा काप तुम्ही तुरटीसारखा दाढीवरून फिरवू शकता . किंवा लिंबाचा समावेश असलेलं बेअर्ड वाॅश लोशनही लावू शकता . मुलतानी मातीचा वापर केल्यानेही दाढीवर बसलेला रंगपंचमीचा रंग काढता येतो . मुलतानी मातीचा थर दाढीच्या केसांवर साचलेल्या रंगावर बसून तो सहजपणे निघायला मदत होते . यासाठी एक छोटा चमचा मुलतानी माती पाण्यात मिसळून त्याची पेस्ट करावी . ती थोडा वेळ तशीच राहू दिल्यावर दाढीला लावावी . तर भावांनो , रंगपंचमी खेळा मस्त , मजा करा छान . पण दुसऱ्या दिवशी बाहेरपण पडा ष्टाईलमध्ये !


प्रेमाला वयाची , वेळेची किंवा इतर कोणत्या गोष्टीची सीमा नसते हे म्हणतात ना ते खरंच आहे . मुळात आयुष्याच्या वळणावर कोणत्या क्षणी तुम्हाला ‘त्या’ व्यक्तीची भेट घडेल याचा काहीच नेम नसतो . अभिनेत्री सोनम कपूरसोबतही असंच काहीसं झालं असावं . गेल्या काही दिवसांपासून कलाविश्वात सोनम कपूर आणि आनंद अहूजा यांच्या लग्नाच्याच चर्चा आहेत . बरीच वर्षे एकमेकांना डेट केल्यानंतर या दोघांनीही लग्न करण्याचा निर्णय घेतला . बी - टाऊनमध्यल्या या बहुचर्चित ‘बिग फॅट पंजाबी वेडिंग’च्या निमित्ताने अनेकांनीच सोनम आणि आनंदच्या प्रेमकहाणीविषयी जाणून घेण्याची उत्सुकता व्यक्त केली . त्यासाठी काहींनी सोशल मीडियाचाही आधार घेतला . एका दैनिकाने प्रसिद्ध केलेल्या वृत्तानुसार २०१४ मध्ये सोनम आणि आनंद पहिल्यांदाच एकमेकांना भेटले होते . पर्निया कुरेशी या सोनमच्या मैत्रिणीने जी त्यावेळी तिची स्टायलिस्ट म्हणूनही काम पाहत होती तिने या दोघींची भेट घडवून आणली होती . पर्निया ही आनंदचीही खूप चांगली मैत्रीण . ‘हिंदुस्तान टाइम्स’ने प्रसिद्ध केलेल्या वृत्तानुसार सोनमची भेट घेतल्यानंतर जवळपास महिन्याभरातच आनंदने तिला प्रपोज केलं होतं . तेव्हापासूनच त्यांच्या ओळखीला एक वेगळं वळण मिळालं . अक्षय कुमारने २०१६ मध्ये हॉलिवूड अभिनेता विल स्मिथ याच्यासाठी आयोजित केलेल्या पार्टीमध्ये आनंदला पहिल्यांदाच सर्वांनी पाहिलं . त्यावेळी त्याच्यावर माध्यमांच्याही नजरा खिळल्या होत्या . त्यानंतर बरेच कार्यक्रम आणि पार्टीमध्ये सोनमसोबत आनंद दिसू लागला . सुट्टीच्या निमित्तानेसुद्धा ही जोडी एकमेकांसोबत काही खास क्षण व्यतीत करु लागली . पण , आतापर्यंतही त्यांनी आपल्या नात्याविषयी कुठेच वाच्यता केली नव्हती . सोनम आणि आनंदने त्यांचं नातं कितीही गुलदस्त्यात ठेवण्याचा प्रयत्न केला असला तरीही सोशल मीडिया पोस्टच्या माध्यमातून मात्र चाहत्यांना या प्रेमकहाणीची कुणकूण केव्हाच लागली होती . वाचा : जेव्हा चहा विक्रेत्याने पहिल्यांदाच आपल्या मुलांना नेलं मॅकडोनल्डमध्ये राष्ट्रीय चित्रपट पुरस्कार वितरण सोहळा म्हणू नका किंवा अनिल कपूरचा वाढदिवस , प्रत्येक कार्यक्रमात , कौटुंबिक सोहळ्यात आनंदची हजेरी बरंच काही सांगून गेली . अखेर मे महिन्याच्या सुरुवातीलाच आनंद आणि सोनम या दोघांच्याही कुटुंबियांतर्फे त्यांच्या लग्नाची अधिकृत घोषणा करण्यात आली . ८ मे रोजी सोनम आणि आनंद एका नव्या प्रवासाला सुरुवात करणार असून सध्या संपूर्ण कलाविश्वातून त्यांच्यावर शुभेच्छांचा वर्षाव करण्यात येत आहे .


भारतीय क्रिकेट संघाच्या कर्णधारपदी कोणाची वर्णी लागणार याबद्दल अद्यापही संभ्रम कायम आहे . काही वेळापूर्वी एएनआय आणि काही वृत्तसंस्थांनी रवी शास्त्रींची टीम इंडियाच्या प्रशिक्षकपदी निवड झाल्याचं वृत्त दिलं होतं . मात्र बीसीसीआयचे प्रभारी सचिव अमिताभ चौधरी यांनी घेतलेल्या पत्रकार परिषदेत या वृत्ताला दुजोरा दिला नाहीये . बीसीसीआयने अद्यापही प्रशिक्षकपदावर निर्णय घेतला नसल्याचं चौधरी यांनी म्हणलंय . अद्यापही बीसीसीआय नवीन प्रशिक्षकांच्या निवडीबद्दल चर्चा करत असल्याचं चौधरी म्हणाले . काल मुंबईत क्रिकेट सल्लागार समितीेने प्रशिक्षकपदासाठी मुलाखती घेतल्या . यात ५ जणांच्या मुलाखती घेण्यात आल्यानंतर सर्वप्रथम टॉम मूडी आणि विरेंद्र सेहवाग यांची नाव चर्चेत आली . मात्र कर्णधार कोहलीचा रवी शास्त्रींना प्रशिक्षकपदासाठी पाठींबा होता , त्यामुळे शास्त्री भारताचे नवीन प्रशिक्षक होणार असं मानलं जातं होतं . त्यानुसार काही वेळापूर्वी एएनआय या वृत्तसंस्थेने शास्त्रींच्या निवडीची बातमी दिली . मात्र बीसीसीआयने याला अद्यापही दुजोरा दिला नाहीीये . काल पार पडलेल्या मुलाखत प्रक्रियेनंतर क्रिकेट सल्लागार समिती प्रशिक्षकाचं नाव जाहीर करायला वेळ घेईल असं , सौरव गांगुली याने म्हणलं होतं . मात्र सर्वोच्च न्यायालयाच्या प्रशासकीय समितीने बीसीसीआयला आजच प्रशिक्षकांचं नाव जाहीर करण्याचे आदेश दिले . त्यामुळे अनेक ठिकाणी शास्त्री यांच्या निवडीच्या बातम्या पुढे आल्या होत्या . पण बीसीसीआयने त्याला अद्यापही दुजोरा दिलेला नाहीये . काल मुंबईत पार पडलेल्या प्रक्रियेत विरेंद्र सेहवाग , रवी शास्त्री , टॉम मूडी , रिचर्ड पायबस आणि लालचंद राजपूत यांची मुलाखत घेण्यात आली होती . त्यात सेहवाग हा एकटा उमेदवार सल्लागार समितीसमोर हजर राहिला होता . बाकीच्या सर्व उमेदवारांनी स्काईपद्वारे आपल्या मुलाखती दिल्या होत्या . मुलाखत प्रक्रिया पार पडल्यानंतर सेहवागने दिलेलं प्रेझेंटेशन हे सर्वात उजवं असल्याच्या बातम्या आल्या होत्या . त्यानंतर सेहवाग आणि टॉम मूडी यांची नाव चर्चेत आली . त्यामुळे ऐनवेळी शास्त्री यांचं नाव मागे पडतं की काय अशा चर्चांनाही उधाण आलं होतं . मागच्या वर्षी मुलाखतीदरम्यान शास्त्री आणि गांगुली यांच्यातले वाद आणि त्यानंतर कोहली - कुंबळेमधला बेबनाव यामुळे बीसीसीआयने ‘आस्ते कदम’ धोरण अवलंबलं आहे . सर्व खेळाडू आणि कर्णधाराशी चर्चा केल्यानंतरच नवीन नावाची घोषणा केली जाईल असं काल स्पष्ट करण्यात आलं होतं . त्यानंतर सुत्रांनी दिलेल्या माहितीनूसार वेस्ट इंडिजप्रमाणे भारताचा श्रीलंका दौराही प्रशिक्षकविना होण्याची चिन्ह होती . कारण कोहली आणि कुंबळे यांच्यातल्या वादामुळे बीसीसीआयची प्रतिमा डागाळली होती . हा संभावीत वाद टाळण्यासाठीच बीसीसीआय अद्यापही प्रशिक्षकपदाचं नाव जाहीर करत नसल्याचं समजतंय . त्यामुळे टीम इंडियाचे प्रशिक्षक नेमके कोण बनणार हे पाहणं आता खरच औत्सुक्याचं ठरणार आहे .


वार्षिक सभाच लोढा समितीने रद्द ठरविल्यामुळे सर्वच सदस्य पद गमाविण्याची चिन्हे मुंबई / नवी दिल्ली - एमएसके प्रसाद अध्यक्ष असलेल्या निवड समितीची अखेरची बैठक उद्या ( ता . ५ ) मुंबईत होईल , असे स्पष्ट संकेत लोढा समितीने दिले आहेत . सध्याच्या निवड समितीस संघनिवडीसाठीची ही अखेरची संधी असेल आणि तीही अपवाद म्हणून देण्यात आली असल्याचे लोढा समितीने भारतीय मंडळाचे सीईओ राहुल जोहरी यांना कळवले आहे . संघनिवडीसाठी सध्याची पाच सदस्यीय समिती पात्र आहे का , अशी विचारणा जोहरी यांनी ई - मेलद्वारे केली होती . त्यास लोढा समितीने सध्याची निवड समिती संघाची निवड करू शकेल ; पण हा एकमेव अपवाद असेल , असे स्पष्टपणे सांगितले आहे . भारतीय मंडळाचे सचिव हे निवड समितीच्या बैठकीचे निमंत्रक असतात . ते बैठकीस उपस्थित राहतात . बडतर्फ केलेल्या अजय शिर्के यांच्याऐवजी राहुल जोहरी हेच निमंत्रक असतील . संपूर्ण समितीच जाणार निवड समितीचे अध्यक्ष तसेच सदस्यांची निवड भारतीय मंडळाचे बडतर्फ अध्यक्ष अनुराग ठाकूर यांनी अर्ज मागवून , तसेच मुलाखत घेऊन केली होती . लोढा समितीच्या निकषानुसार जतीन परांजपे आणि गगन खोडा हे अपात्र ठरतात . उर्वरित तीन सदस्य एमएसके प्रसाद , शरणदीप सिंग आणि देवांग गांधी एकत्रित १३ कसोटी आणि २५ एकदिवसीय लढती खेळले आहेत . निवड समिती सदस्यांची निवडही विभागानुसार केली होती . लोढा समितीने त्रिसदस्यीय समितीची सूचना केली आहे . भारतीय मंडळावर १९ जानेवारीस प्रशासक नेमले जातील . ते नवी घटना तयार करतील . त्याहीपेक्षा या निवड समितीची निवड झालेली वार्षिक सभाच लोढा समितीने रद्द केली आहे . त्यामुळे निवड समितीची नियुक्तीही रद्द होईल . कोणाची निवड होणार ? रोहित शर्मा तसेच अजिंक्य रहाणेच्या दुखापतीमुळे शिखर धवन तसेच त्रिशतकवीर करुण नायर संघात येऊ शकतील . दुखापतीमुळे रणजी लढत न खेळलेल्या अश्विनबाबतच्या निर्णयाकडेही लक्ष असेल . हार्दिक पंड्या , जसप्रीत बुमरा , उमेश यादवही संघात असतील . केदार जाधव आणि मनीष पांडेही कायम राहतील , असेच संकेत आहेत . कोहलीच्या निवडीवर आज शिक्कामोर्तब मर्यादित षटकांच्या लढतीतही नेतृत्व करण्यास महेंद्रसिंह धोनीने नकार दिल्यामुळे उद्याच्या निवड समितीच्या बैठकीत विराट कोहलीची भारतीय संघाच्या कर्णधारपदी होणारी निवड ही औपचारिकताच असेल . कोहली नेतृत्व करणार असला , तरी मर्यादित षटकांच्या लढती तसेच कसोटीसाठी भिन्न संघ निवडण्याचा विचार होत आहे .


Oppo कंपनीने भारतीय बाजारात आपली सब - ब्रँड कंपनी Realme चा नवा फोन Realme 2 लॉन्च केला आहे . फुल एचडी नॉच डिस्प्ले असलेल्या या फोनमध्ये 6.2 इंचाची स्क्रिन देण्यात आली आहे . आयफोन X प्रमाणे हा डिस्प्ले देण्याचा प्रयत्न कंपनीने केला आहे . या फोनमध्ये ड्युअल कॅमेरा , स्लिम डिझाईन , गोरिल्ला ग्लास , तगडी बॅटरी , पोर्ट्रेट मोड , यांसारखे अनेक फिचर्स देण्यात आले आहेत . Realme 1 हा फोन आधीपासूनच भारतीय बाजारात उपलब्ध असून या फोनला ग्राहकांचा चांगला प्रतिसाद मिळाल्यानंतर कंपनीने Realme 2 लॉन्च करण्याचा निर्णय घेतला होता . Realme 2 हा फोन 3 जीबी रॅम आणि 32 जीबी स्टोरेज व 4 जीबी रॅम आणि 64 जीबी स्टोरेज या दोन व्हेरिअंटमध्ये उपलब्ध करुन देण्यात आला आहे . 4 सप्टेंबरपासून या फोनच्या विक्रीला सुरूवात होईल . केवळ फ्लिपकार्टवरुनच ग्राहकांना हा फोन खरेदी करता येईल . या फोनच्या 3 जीबी रॅमच्या व्हेरिअंटची किंमत 8 हजार 990 रुपये तर 4 जीबी रॅम असलेल्या फोनची किंमत 10 हजार 990 रुपये आहे . या फोनमध्ये क्वॉलकॉम ऑक्टाकोर 450 प्रोसेसर असून याच्या मागील बाजूला 13 मेगापिक्सल आणि 2 मेगापिक्सलचे दोन कॅमेरे आणि पुढील बाजूला 8 मेगापिक्सलचा कॅमेरा देण्यात आला आहे , याशिवाय 4230mAh ची तगडी बॅटरी फोनमध्ये आहे .


भारताचा क्रिकेटस्टार युवराज सिंग अभिनेत्री हेजल किच हिच्यासोबत बुधवारी विवाहबद्ध झाला . भारतीय संघात युवराजचा सहकारी राहिलेला सलामीवीर फलंदाज गौतम गंभीर याने युवीला एक सल्ला देऊ केला आहे . पण हा सल्ला क्रिकेटशी संबंधित नसून वैवाहिक जीवनाशी निगडीत आहे . एक विवाहित पुरूष म्हणून गंभीरने नुकतेच विवाहबद्ध झालेल्या युवीला वैवाहिक जीवनात उपयोगी पडेल असा सल्ला क्रिकेटींग अंदाजात दिला . गौतम गंभीरला युवराजच्या संगीत कार्यक्रमात उपस्थित राहता आले नसले , तरी त्याने आपल्या ट्विटर अकाऊंटवरून युवीला शुभेच्छा दिल्या . गंभीरने आपल्या ट्विटर हॅण्डलवर युवराज आणि हेजलचा संगीत कार्यक्रमातील फोटो ट्विट केला आहे . गौतम ट्विटरवर म्हणाला की , ‘युवीने आपल्या शेरवानीच्या आत ‘चेस्टगार्ड’ लावलंय असं वाटतंय , पण मित्रा वैवाहिक जीवनात पडणाऱया बाऊन्सरपासून बचावासाठी अद्याप कोणताही चेस्टगार्ड तयार करण्यात आलेला नाही . ’


अन्नपदार्थांमध्ये होणारी भेसळ आता आपल्यासाठी नवीन राहिलेली नाही . कधी दुग्धजन्य पदार्थांमध्ये भेसळ होते तर कधी धान्ये आणि पालेभाज्यांमध्ये . भेसळयुक्त पदार्थ आरोग्यासाठी धोकादायक असतात हे आपल्याला माहित आहे . यातच आता कोळंबीमध्येही भेसळ होत असल्याचे समोर आले आहे . मासे खाणाऱ्यांमध्ये मोठ्या प्रमाणात प्रसिद्ध असणारी ही कोळंबी रासायनिक पदार्थांचा वापर करुन ताजी ठेवली जाते . यासाठी कोळंबीला इंजेक्शन दिले जात असल्याचे समोर आले आहे . भारतात हा प्रकार सर्रास घडत असल्याचे नुकतेच काही गोष्टींवरुन समोर आले . त्यामुळे आपण खरेदी करत असलेले पदार्थ कशापद्धतीने उत्पादित होतात आणि आपल्यापर्यंत कसे येतात याबाबत कायमच प्रश्नचिन्ह असते . नुकताच असाच एक व्हिडियो समोर आला असून यामध्ये एक महिला कोळंबीला इंजेक्शन देत असल्याचे दिसत आहे . सोशल मीडियावरही हा व्हिडियो व्हायरल झाला असून आपण आवडीने जी कोळंबी खातो ती किती धोकादायक आहे हे आपल्याला हा व्हिडियो पाहून सहज समजू शकेल . यावर सोशल मीडियावर मोठ्या प्रमाणात चर्चाही सुरु आहेत . या व्हिडियोमध्ये अनेक महिला कोळंबी साफ करत आहेत . त्यातील दोन जणी कोळंबीला इंजेक्शन देत असल्याचे दिसत आहे . या इंजेक्शनमध्ये नेमके कोणते रासायनिक पदार्थ वापरले जात आहेत याबाबत नेमके सांगता येत नाहीत . मात्र त्यामुळे कोळंबी ताजी दिसण्यास मदत होते हे नक्की . पण अशाप्रकारे इंजेक्शन दिलेली कोळंबी खाऊन आपल्या आरोग्याला असलेला धोका लक्षात घ्यायला हवा . त्यासाठी बाजारातून या पदार्थांची खरेदी करताना योग्य ती काळजी घेणे आवश्यक आहे .


महाराष्ट्रात जेवणानंतर आठवणीने दिला जाणारा पदार्थ म्हणजे बडिशेप . आता ही प्रथा काहीशी कमी झाली असली तरी आजही सणा - वाराला गोडाधोडाचे जेवण केल्यानंतर मात्र आपण बडिशेप खातोच . बडिशेप खाल्ल्यामुळे अन्नाचे पचन चांगले होते इतकेच आपल्याला माहित असते . मात्र बडिशेप खाण्याचे आणखीही अनेक फायदे आहेत . केवळ जेवणानंतर खाण्यासाठीच नाही तर दैनंदिन आहारातही आपण बडिशेपचा अतिशय चांगल्या पद्धतीने समावेश करु शकतो . तोंडाला येणारा दुर्गंध कमी होण्यासाठी बडिशेप उपयुक्त ठरते , याशिवाय पोटफुगीचा त्रास असणाऱ्यांनी बडिशेप खाल्ल्यास हा त्रास कमी होण्यास मदत होते . मासिकपाळीच्या दिवसात पोटात जास्त दुखत असेल तर महिलांनी आवर्जून बडिशेप खावी . पोटदुखी काही प्रमाणात कमी होण्यास मदत होते . वजन घटवण्यास आणि अॅनिमियाचा धोका कमी करण्यासही बडिशेपची मदत होते . शरीरासाठी आरोग्यदायी असणारा हा पदार्थ नेमका कोणकोणत्या बाबतीत उपयुक्त ठरु शकतो याविषयी… फ्रिजमध्ये ठेवलेली अंडी खाताय ? आमटी – रोजच्या जेवणात असणाऱ्या वरणात किंवा आमटीत बडिशेप घातल्यास त्याचा स्वाद चागंला लागतो . यामध्ये पूर्ण बडिशेप आवडत नसेल तर पूड करुनही वापर करु शकता . चवीसाठी आणि आरोग्यासाठी याचा फायदा होऊ शकतो . सॅलाड – सॅलाडवर आपण ज्याप्रमाणे मिरपूड किंवा चाटमसाला टाकून खातो त्याचप्रमाणे बडिशेपच्या पूडचा वापर केल्यास चविष्ट लागते . बडिशेपची पावडर करुन ठेवलेली असल्यास ती जेवताना अशापद्धतीने पटकन वापरता येते . ही पावडर घरातील मिक्सरवरही उपयुक्त असते . लोणची – जेवणात डाव्या बाजूचा पदार्थ असल्याशिवाय मजा नाही . मग यामध्ये चटणी , लोणचे असे काही ना काही तरी हवेच . या लोणच्यामध्ये जर बडिशेप घातली तर त्याला छान वेगळी चव येते . बडिशेप सरबत – उन्हातून आल्यावर काहीतरी थंड प्यावेसे वाटते . अशावेळी बडिशेपचे वेगळे असे सरबत बनवता येऊ शकते . कपभर बडिशेपचे दाणे आणि कपभर साखर जवळपास ७ ते ८ ग्लास पाण्यात भिजत ठेवा . हे मिश्रण रात्रभर भिजत ठेवा , पाण्यात हळूहळू बडिशेपचा स्वाद उतरेल . उन्हाळ्याच्या दिवसात शरीरात थंडावा निर्माण होण्यासाठी बडिशेपाचे सरबत फायदेशीर ठरते . बडिशेपचा जास्त वास येत असेल तर गरजेनुसार त्यामध्ये पाणी मिसळा . साखरेऐवजी मधही घालू शकता . गोडाचे पदार्थ – योगर्ट , फ्रूट सॅलाड , खीर यांसारख्या गोड पदार्थांमध्ये बडिशेपची पावडर मिसळल्यास चांगली लागते . याशिवाय , पुरणपोळीचे मिश्रण , पॅनकेक यांमध्येही बडिशेपची पूड चांगली लागते . मसाला दूधातही बडिशेप घातल्यास छान स्वाद येतो . रिकाम्या पोटी ‘हे’ पदार्थ खाणे टाळाच